
211. Οργάνωση της Γραμματείαςτου Σώματος Επιθεω¬ 
ρητών - Ελεγκτών Δημόσιας Διοίκησης (Σ.Ε.Ε.Δ.Δ.) 1 

212. Μεταφορά μίας (1) θέσης υπαλλήλου του κλάδου Δι¬ 
οικητικής, Λογιστικής και Γραμματειακής Υποστήρι¬ 
ξης από το Γενικό Π ροξενείο της Ελλάδος στη Σαγκάη 
στην Πρεσβεία της Ελλάδος στο Λουξεμβούργο 2 

213. Μεταφορά κενών οργανικών θέσεων μόνιμου προ¬ 
σωπικού στους κλάδους ΠΕΙ - Διοικητικού και ΠΕ3 
Αναλυτών - Προγραμματιστών της Κεντρικής Υπη¬ 
ρεσίας του Υπουργείου Εθνικής Παιδείας και Θρη¬ 


σκευμάτων . 3 

214. Ίδρυση και λειτουργία Κέντρου Τεχνολογικής 

Έρευνας (ΚΤΕ) Ηπείρου και Ιονίων Νήσων. 4 

215. Αξιολόγηση των μαθητών του Ενιαίου Εκκλησια¬ 
στικού Λυκείου. 5 

216. Κώδικας Νοσηλευτικής Δεοντολογίας. 6 

217. Σύσταση στο Πυροσβεστικό Σώμα δύο (2) θέσεων 

Αντιστράτηγων και άλλες ρυθμίσεις. 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 211 
Οργάνωση της Γραμματείας του Σώματος Επιθεωρητών - 
Ελεγκτών Δημόσιας Διοίκησης (Σ.Ε.Ε.Δ.Δ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 7 του άρθρου 8 του Ν. 2477/1997 (ΦΕΚ 
59/Α/18.4.1997) «Συνήγορος του Πολίτη και Σώμα Επιθε- 
ωρητών-Ελεγκτών Δημόσιας Διοίκησης», όπως αντικατα- 
στάθηκε με το άρθρο 24 παρ. 8 του Ν. 2738/1999 (ΦΕΚ 
180/Α/9.9.1999) «Συλλογικές Διαπραγματεύσεις στη Δη¬ 
μόσια Διοίκηση, μονιμοποιήσεις συμβασιούχων αορίστου 
χρόνου και άλλες διατάξεις» και αναριθμήθηκε σε παρ. 10 
με το άρθρο 1 παρ. 9 του Ν. 2839/2000 (ΦΕΚ 196/Α/ 
12.9.2000) «Ρυθμίσεις θεμάτωντου Υπουργείου Εσωτερι¬ 


κών, Δημόσιας Διοίκησης και Αποκέντρωσης και άλλες 
διατάξεις». 

β) του άρθρου 27 του Ν. 2081/1992, με το οποίο προ¬ 
στέθηκε άρθρο 29Α στο Ν. 1558/1985, όπως τελικά αντι- 
καταστάθηκε με το άρθρο 1 παρ. 2 εδάφιο α' του Ν. 
2469/1997 (ΦΕΚ 38/Α/14.3.1997) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

2. Την υπ’ αρ.1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομικών 
(ΦΕΚ 571/Β/21.4.2000) «Ανάθεση αρμοδιοτήτων υπουρ¬ 
γού Οικονομικών στους Υφυπουργούς Οικονομικών». 

3. Την υπ’αρ.Σ.Ε.Ε.Δ.Δ./Φ.6/159/29.1.2001 Εισήγησητου 
Ειδικού Γραμματέα του Σώματος Επιθεωρητών-Ελεγκτών 
Δημόσιας Διοίκησης για την έκδοση Προεδρικού Διατάγ¬ 
ματος για την Οργάνωση της Γ ραμματείας του Σώματος 
Επιθεωρητών-Ελεγκτών Δημόσιας Διοίκησης (Σ.Ε.Ε.Δ.Δ.). 

4. Το γεγονός ότι από τις διατάξεις του παρόντος Προ¬ 
εδρικού Διατάγματος προκαλείται δαπάνη σε βάρος του 
Κρατικού Προϋπολογισμού ύψους έξι εκατομμυρίων 
(6.000.000) δρχ. περίπου για το οικονομικό έτος 2001, 
που θα καλυφθεί από τις πιστώσεις του Φ.07-150 ΚΑΕ 
0237 και ΚΑΕ 0269 και δεκατριών εκατομμυρίων 
(13.000.000) δρχ. για κάθε ένα από τα επόμενα πέντε έτη, 
που θα καλύπτεται από τις πιστώσεις που θα εγγράφονται 
προς τούτο στον ανωτέρω προϋπολογισμό. 

5. Την υπ’ αρ. 322/2001 γνωμοδότηση του Συμβουλίου 
της Επικράτειας, μετά από πρόταση της Υπουργού Εσω¬ 
τερικών, Δημόσιας Διοίκησης και Αποκέντρωσης και του 
Υφυπουργού Οικονομικών, αποφασίζουμε: 

Άρθρο 1 

Διάρθρωση της Γ ραμματείας του Σ.Ε.Ε.Δ.Δ.- 
Κατανομή αρμοδιοτήτων. 

1. Η Γραμματεία του Σ.Ε.Ε.Δ.Δ. αποτελεί οργανική μο¬ 
νάδα σε επίπεδο Διεύθυνσης με την ονομασία Διεύθυνση 
Διοικητικής Υποστήριξης και συγκροτείται από τα παρα¬ 
κάτω Τ μήματα και Γ ραφεία: 

α) Τμήμα Υποστήριξης Ελεγκτικού Έργου 

β) Τμήμα Διοικητικού- Οικονομικού 

γ) Γ ραφείο Ανάπτυξης και Υποστήριξης Εφαρμογών Πλη¬ 
ροφορικής, υπαγόμενο, απευθείας, στον Ειδικό Γ ραμματέα. 

2. Το Τμήμα Υποστήριξης Ελεγκτικού Έργου είναι αρ¬ 
μόδιο ιδίως: 

α) για την υποστήριξη του Ειδικού Γ ραμματέα και των Γε¬ 
νικών Επιθεωρητών στην έκδοση των εντολών ελέγχου, 

β) την καταχώρηση των εντολών ελέγχου-επιθεώρη- 
σης-έρευνας και των σχετικών εκθέσεων ελέγχου - επιθε- 
ώρησης-έρευνας σε ειδικό πρωτόκολλο και, κατόπιν 
εντολής του Ειδικού Γραμματέα, την τροφοδότηση του 
Ολοκληρωμένου Πληροφορικού Συστήματος με τα ανα¬ 
γκαία στοιχεία, 

γ) τη γνωστοποίηση των εκθέσεων ελέγχου - επιθεώρη¬ 
σης - έρευνας στις ελεγχόμενες υπηρεσίες, στο 
ΥΠ.ΕΣ.Δ.Δ.Α., στους καθ’ ύλην αρμόδιους Υπουργούς και 
στις λοιπές εμπλεκόμενες υπηρεσίες, 
δ) την καταχώρηση και συσχέτιση των αναφορών των 
ελεγχόμενων υπηρεσιών επί των προτάσεων των εκθέσε¬ 
ων ελέγχου - επιθεώρησης - έρευνας, την καταχώριση 
των υπομνηστικών εγγράφων των Επιθεωρητών - Ελε¬ 
γκτών ή των Βοηθών Επιθεωρητών-Ελεγκτών προς τις 
ελεγχόμενες υπηρεσίες, 

ε) την τήρηση αρχείου εντολών, εκθέσεων ελέγχου - 
επιθεώρησης - έρευνας, 

στ) την τήρηση φακέλων με υλικό υποστήριξης για τα 
γνωστικά αντικείμενα για τα οποία έχει ήδη διενεργηθεί 
έλεγχος, καθώς και την τήρηση των χρησιμοποιηθέντων, 
κατά τον έλεγχο, στοιχείων. Προς τούτο οι Επιθεωρητές- 
Ελεγκτές παραδίδουν στο Τμήματα σημαντικότερα στοι¬ 
χεία που χρησιμοποιήθηκαν κατά την επιθεώρηση, 
ζ) την αλληλογραφία με τις κεντρικές υπηρεσίες των 
Υπουργείων και τις λοιπές αποκεντρωμένες υπηρεσίες 
του Κράτους, με σκοπό τη δημιουργία αρχείου εγκυκλίων 
οδηγιών, που απευθύνουν οι υπηρεσίες αυτές στους επο¬ 
πτευόμενους φορείς, 

η) την τήρηση αρχείου εντολών ελέγχου-επιθεώρησης- 
έρευνας και εκθέσεων ελέγχου-επιθεώρησης-έρευνας 
των Περιφερειακών Γραφείωντου Σ.Ε.Ε.Δ.Δ., καθώς καιτη 
μέριμνα για τη διεξαγωγή της σχετικής αλληλογραφίας, 
θ) τη σχετική με τα παραπάνω θέματα ενημέρωση του 
Ολοκληρωμένου Πληροφορικού Συστήματος του 
Σ.Ε.Ε.Δ.Δ., 

ι) την τήρηση αρχείου Φ.Ε.Κ., καθώς και την επιμέλεια 
της βιβλιοθήκης του Σώματος, 
ια) την παροχή γραμματειακής υποστήριξης στο Συντο¬ 
νιστικό Όργανο Επιθεώρησης και Ελέγχου (Σ.Ο.Ε.Ε.), 
ιβ) την επιμέλεια κάθε άλλου θέματος που σχετίζεται με 
την ελεγκτική διαδικασία και ανατίθεται με απόφαση του 
Ειδικού Γ ραμματέα του Σ.Ε.Ε.Δ.Δ. 

3. Το Τμήμα Διοικητικού - Οικονομικού είναι αρ¬ 
μόδιο ιδίως: 

α) για την τήρηση πρωτοκόλλου αλληλογραφίας, 
β) την παραλαβή, πρωτοκόλληση και διανομή της 
εισερχόμενης αλληλογραφίας, 
γ) τη διεκπεραίωση της εξερχόμενης αλληλογρα¬ 
φίας, 

δ) τη σχετική με τα παραπάνω θέματα ενημέρωση 
του Πληροφορικού Συστήματος του Σ.Ε.Ε.Δ.Δ., 
ε) την τήρηση των υπηρεσιακών φακέλων του 
προσωπικού του Σ.Ε.Ε.Δ.Δ., 
στ) την αναπαραγωγή εγγράφων, 
ζ) την τήρηση γενικού αρχείου του Σ.Ε.Ε.Δ.Δ., 
η) τη βεβαίωση της ακρίβειας αντιγράφων ή φω¬ 
τοαντιγράφων ή δικαιολογητικών, καθώς καιτη βε¬ 
βαίωση του γνήσιου της υπογραφής, 
θ) την επιμέλεια κάθε άλλου θέματος που σχετί¬ 
ζεται με τη γραμματειακή υποστήριξη του 
Σ.Ε.Ε.Δ.Δ. και ανατίθεται με απόφαση του Ειδικού 
Γ ραμματέα, 


ι) τη μελέτη, εισήγηση και υποβολή προτάσεων σχετικά 
με τον τακτικό προϋπολογισμό και τον προϋπολογισμό 
Δημοσίων Επενδύσεωντου Σ.Ε.Ε.Δ.Δ., 
ια) τη μέριμνα για τη συγκέντρωση και διαβίβαση των 
απαιτούμενων δικαιολογητικών για την καταβολή της ει¬ 
δικής πρόσθετης αποζημίωσης που καταβάλλεται στο 
προσωπικό του Σ.Ε.Ε.Δ.Δ., για την πρόταση υπολόγου 
και τη διακίνηση των ΧΕΠ που εκδίδονται από τη Γ. Γ.Δ.Δ., 
σχετικά με τη μετακίνηση, ημερήσια αποζημίωση και δια- 
νυκτέρευση εκτός έδρας του προσωπικού του 
Σ.Ε.Ε.Δ.Δ., για την υποβολή προτάσεων για την προμή¬ 
θεια αναλώσιμων και μη υλικών, που είναι απαραίτητα για 
τη λειτουργία του Σ.Ε.Ε.Δ.Δ. και την παραλαβή των ανω¬ 
τέρω, καθώς καιτη φροντίδα της λειτουργίας και συντή¬ 
ρησης του τεχνικού και λοιπού εξοπλισμού του 
Σ.Ε.Ε.Δ.Δ. 

4. Το Γ ραφείο Ανάπτυξης και Υποστήριξης Εφαρμογών 
Πληροφορικής είναι αρμόδιο ιδίως: 

α) για την ομαλή λειτουργία του Ολοκληρωμένου Πλη¬ 
ροφορικού Συστήματος (Ο.Π.Σ.) του Σ.Ε.Ε.Δ.Δ., 
β) την υποστήριξη του Συστήματος, 
γ) την ανάπτυξη νέων εφαρμογών, καθώς και τη βελ¬ 
τίωση των ήδη υπαρχουσών εφαρμογών, 
δ) την επιμέλεια κάθε άλλου θέματος που σχετίζεται με 
το Ολοκληρωμένο Πληροφορικό Σύστημα και ανατίθεται 
με απόφαση του Ειδικού Γ ραμματέα. 

Άρθρο 2 
Σύσταση Θέσης 

Οι υφιστάμενες στο ΥΠ.ΕΣ.Δ.Δ.Α. θέσεις με βαθμό Δι¬ 
ευθυντή στον κλάδο ΠΕ Διοικητικής Οργάνωσης αυξάνο¬ 
νται κατά μία (1), με ισάριθμη μείωση των θέσεων των ενι¬ 
αίων βαθμών Δ'-Α'του ίδιου κλάδου. 

Άρθρο 3 

Στελέχωση της Γραμματείαςτου Σ.Ε.Ε.Δ.Δ. 

Η αριθμητική σύνθεση του προσωπικού που απαιτείται 
για τη στελέχωση της Διεύθυνσης Διοικητικής Υποστήρι¬ 
ξης, κατά κλάδο, είναι η ακόλουθη: 

- Μία (1) θέση Διευθυντή κλάδου ΠΕ Διοικητικής Οργά¬ 
νωσης 

- Μία (1) θέση κλάδου ΠΕ Διοικητικής Οργάνωσης 

- Μία (1) θέση κλάδου ΠΕ Διοικητικού 

- Μία (1) θέση κλάδου ΠΕ Κοινωνικού 

- Μία (1) θέση κλάδου ΠΕ Πληροφορικής 

- Δύο (2) θέσεις κλάδου ΤΕ Διοικητικού - Λογιστικού 

- Μία (1) θέση κλάδου ΤΕ Πληροφορικής 

- Τέσσερις (4) θέσεις κλάδου ΔΕ Διοικητικού - Λογιστικού 

- Μία (1) θέση κλάδου ΥΕ Επιμελητών 

Άρθρο 4 

Προϊστάμενοι-Προσωπικό 

1. Της Διεύθυνσης Διοικητικής Υποστήριξης προΐσταται 
μόνιμος υπάλληλος με βαθμό Διευθυντή κλάδου ΠΕ Διοι¬ 
κητικής Οργάνωσης του Υπουργείου Εσωτερικών, Δημό¬ 
σιας Διοίκησης και Αποκέντρωσης. 

2. Των Τμημάτων της Διεύθυνσης προΐστανται μόνιμοι 
υπάλληλοι των κλάδων ΠΕ Διοικητικής Οργάνωσης ή ΠΕ 
Διοικητικού ή ΠΕ Κοινωνικού ή ΠΕ Διοικητικού - Οικονομι¬ 
κού ή ΤΕ Διοικητικού - Λογιστικού ή ΔΕ Διοικητικού-Λογι- 
στικού της Γ ενικής Γ ραμματείας Δημόσιας Διοίκησης του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

3. Οι υπόλοιπες θέσεις προσωπικού καλύπτονται με με¬ 
τακίνηση υπαλλήλων του Υπουργείου Εσωτερικών, Δη- 

μόσιας Διοίκησης και Αποκέντρωσης ή με απόσπαση 
υπαλλήλων από υπηρεσίες και φορείς που υπάγονται 
στην αρμοδιότητα του Σ.Ε.Ε.Δ.Δ. 

Άρθρο 5 

Γραμματεία Περιφερειακών Γραφείων του Σ.Ε.Ε.Δ.Δ. 

1. Στα Περιφερειακά Γ ραφεία του Σ.Ε.Ε.Δ.Δ. λειτουργεί 
Γ ραμματεία για την υποστήριξη του έργου της επιθεώρη¬ 
σης και του ελέγχου. 

2. Η Γραμματειακή Υποστήριξη των Περιφερειακών 
Γ ραφείων γίνεται με απόσπαση υπαλλήλων από υπηρε¬ 
σίες και φορείς που υπάγονται στην αρμοδιότητα του 
Σ.Ε.Ε.Δ.Δ. 

Στην Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 19 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 212 
Μεταφορά μίας (1) θέσης υπαλλήλου του κλάδου Διοικητι¬ 
κής, Λογιστικής και Γραμματειακής Υποστήριξης από το 
Γενικό Προξενείο της Ελλάδος στη Σαγκάη στην Πρε¬ 
σβεία της Ελλάδος στο Λουξεμβούργο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 32 παρ. 4 και 38 παρ. 5 του Ν. 
2594/98 «Κύρωση ως Κώδικα του σχεδίου νόμου «Οργανι¬ 
σμός του Υπουργείου Εξωτερικών» (Α' (62). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνηπκά Όργανα»(Α' 137), όπως προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με το άρθρο 1 παρ. 2 εδ. α’του Ν. 2469/97 και το 
γεγονός ότι από τις διατάξεις του παρόντος διατάγματος 
δεν προκαλείται επιπλέον δαπάνη μισθοδοσίας σε βάρος 
του κρατικού προϋπολογισμού. 

3. Την υπ’ αριθ. 224/2001 γνωμοδότηση του Συμβουλίου 
της Επικράτειας μετά από πρόταση του Υπουργού Εξωτε¬ 
ρικών, αποφασίζουμε: 

Άρθρο μόνο 

Μία (1) θέση υπαλλήλου του κλάδου Διοικητικής, Λογιστι¬ 
κής και Γ ραμματειακής Υποστήριξης μεταφέρεται από το 
Γενικό Προξενείο της Ελλάδος στη Σαγκάη στην Πρεσβεία 
της Ελλάδος στο Λουξεμβούργο. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 13 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 213 
Μεταφορά κενών οργανικών θέσεων μόνιμου προσωπικού 
στους κλάδους ΠΕΙ - Διοικητικού και ΠΕ3 Αναλυτών - 
Προγραμματιστών της Κεντρικής Υπηρεσίας του 
Υπουργείου Εθνικής Παιδείας και Θρησκευμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παραγράφου 1 του άρθρου 20 του Ν. 2503/1997 
(ΦΕΚ 107 Α’). 

β) των άρθρων 50, 52, 53 και 62 του Προεδρικού Δια¬ 
τάγματος 147/1976 (ΦΕΚ 56 Α’), όπως τροποποιήθηκε και 
ισχύει σήμερα. 

2. Την αριθμ. ΔΙΔΚ/Φ1/ 2/ 11187/12.5.2000 απόφαση 
του Πρωθυπουργού και της Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (ΦΕΚ 630 Β’). 

3. Την αριθμ. 1034386/441/Α 0006/21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 571 Β’). 

4. Το γεγονός ότι από τις διατάξεις του παρόντος προκα- 
λείταιδαπάνη σεβάροςτου Κρατικού Προϋπολογισμού, ως 
εξής: Γ ιατο τρέχον έτος δρχ. 32.000.000 ή 93.910,49 ΕΥΡΩ 
που θα καλυφθεί από την πίστωση του ΚΑΕ5173του Φ. 19- 
110. Η ετήσια δαπάνη ανέρχεται σε 63.000.000 δραχμές ή 
184.886,28 ΕΥΡΩ και θα καλυφθεί με ανάλογη πρόβλεψη πί¬ 
στωσης στους ΚΑΕ της ομάδας 0200 του Φ. 19.110 του προ¬ 
ϋπολογισμού του ΥΠΕΠΘ ετών 2002 - 2006. 

5. Την αριθμ. 250/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και των Υφυπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μικών, αποφασίζουμε: 

Άρθρο μόνο 

1. Σαράντα επτά (47) κενές οργανικές θέσεις μόνιμου 
προσωπικού του κλάδου ΔΕΙ - Διοικητικού μεταφέρονται 
και προσαυξάνουν αντίστοιχα τις θέσεις του κλάδου ΠΕΙ 
-Διοικητικού της Κεντρικής Υπηρεσίας του Υπουργείου 
Εθνικής Παιδείας και θρησκευμάτων. 

2. Δέκα οκτώ (18) κενές οργανικές θέσεις μόνιμου προ¬ 
σωπικού του κλάδου ΥΕ1 - Κλητήρων μεταφέρονται και 
προσαυξάνουν αντίστοιχα τις θέσεις του κλάδου ΠΕ3 
Αναλυτών - Προγραμματιστών της Κεντρικής Υπηρεσίας 
του Υπουργείου Εθνικής Παιδείας και θρησκευμάτων, ο 
οποίος και μετονομάζεται σε κλάδο ΠΕ Πληροφορικής 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΔΡΥΣ 


Ο ΥΠΟΥΡΓΟΣ ΕΞΩΤΕΡΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

Ίδρυση και λειτουργία Κέντρου Τεχνολογικής Έρευνας 
(ΚΤΕ) Ηπείρου και Ιονίων Νήσων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 11 παρ. 2 και 3 και του άρθρου 12παρ. 1 
του Ν. 1771/1988 «Τροποποίηση και συμπλήρωση του συ¬ 
στήματος εισαγωγής σπουδαστών στην Τριτοβάθμια Εκ¬ 
παίδευση και άλλες διατάξεις» (Α' 71). 

2. Του άρθρου 25 παρ. 1 εδαφ. β', δ', ε' και στ'του Ν. 
1514/1985 «Ανάπτυξη της επιστημονικής και τεχνολογι¬ 
κής έρευνας» (Α' 13). 

3. Του άρθρου 29Ατου Ν. 1558/1985, όπως αυτόπρο- 
σετέθη με το άρθρο 27 του Ν. 2081/1992 (Α' 154) και τρο¬ 
ποποιήθηκε με το άρθρο 1 παρ. 2Ατου Ν. 2469/1997 (Α' 
38) καθώς επίσης και της παραγράφου 4 του άρθρου 1 
του ιδίου νόμου. 

4. Του άρθρου 1 παρ. 21 και22του Ν. 2327/1995 (Α’ 156) 
και του άρθρου 22 παρ. 3 του Ν. 2362/1995. 

5. Της αριθμ. 1039386/441/Α0006/21.4.2000 (Β’ 571) 
κοινής απόφασης του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

6. Της αριθ. ΣΤ5/25/26.4.2000 (Β’ 582) απόφασης του 
Πρωθυπουργού και του Υπουργού Εθνικής Παιδείας και 
Θρησκευμάτων «Ορισμός αρμοδιοτήτων του Υφυπουργού 
του Υπουργείου Εθνικής Παιδείας και Θρησκευμάτων». 

7. Τη γνώμη της Συνέλευσης του Τεχνολογικού Εκπαι¬ 
δευτικού Ιδρύματος Ηπείρου (πρακτικό αριθ. 1/9.7.98): 
Ίδρυση Κέντρου Τεχνολογικής Έρευνας (Κ.Τ.Ε.) Ηπεί¬ 
ρου και Ιονίων Νήσων με έδρα την Άρτα, συνδεδεμένου 
με το ΤΕΙ Ηπείρου. 

8. Το αριθμ. Ε5/1277/28-6-99 έγγραφο του Υπουργού 
Εθνικής Παιδείας και Θρησκευμάτων προς τη Γραμμα- 
τεία του Συμβουλίου Τεχνολογικής Εκπαίδευσης και το 
γεγονός ότι παρήλθε άπρακτη η προθεσμία που ορίζουν 
οι διατάξεις του άρθρου 33 του Ν. 1404/83 (ΑΊ73). 

9. Τη γνώμη του Ινστιτούτου Τεχνολογικής Εκπαίδευ¬ 
σης (ΙΤΕ) (αριθ. πρακτ. 11/14.9.99). 

10. Το γεγονός ότι από τις διατάξεις αυτού του διατάγ¬ 
ματος προκαλείται δαπάνη σε βάρος του κρατικού προϋ¬ 
πολογισμού ύψους πέντε εκατομμυρίων (5.000.000) δρχ. 
περίπου ετησίως γιατην κάλυψη εξόδων λειτουργίας του 
ιδρυόμενου Κ.Τ.Ε. Η ανωτέρω δαπάνη θα καλύπτεται από 
τις πιστώσεις που θα εγγράφονται κατ' έτος στον Προϋ¬ 
πολογισμό του Υπουργείου Εθνικής Παιδείας και Θρη¬ 
σκευμάτων (ειδικό φορέα Φ19-240 και τον ΚΑΕ 2489). 

11. Τις αριθ. 152/2000, 19/2001 γνωμοδοτήσεις του 
Συμβουλίου της Επικράτειας, μετά από πρόταση του 
Υφυπουργού Οικονομικών και του Υφυπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

Α. Ιδρύεται Κέντρο Τεχνολογικής Έρευνας (ΚΤΕ) Ηπείρου και 
Ιονίων Νήσων με έδρα την Άρτα, συνδεδεμένο με το ΤΕΙ Ηπεί¬ 
ρου στο οποίο υπάγονται οι ακόλουθοι Τομείς Μεταφοράς Τε¬ 
χνολογίας και Ερευνας (ΤΟ.Μ.Τ.Ε.): 

α. Ορεινής Οικονομίας καιΑνάπτυξης, μεέδρατουςΦιλιάτες. 

β. Αξιοποίησης Ελληνικής Χλωρίδας, με έδρα το Δήμο 
Κεντρικού Ζαγορίου. 

γ. Επικοινωνιών, με έδρα την Άρτα. 


δ. Διάσωσης Γενετικού Υλικού και Γεωργίας Κτηνο¬ 
τροφίας, με έδρα το Αργοστόλι. 

ε. Ελέγχου και προστασίας θαλάσσιου πλούτου, με 
έδρα την Πρέβεζα. 

στ. Οικολογίας και Τουρισμού, με έδρα την Παρα- 
μυθιά Θεσπρωτίας. 

ζ. Ελέγχου Παραγωγικότητας και Βελτίωσης των 
Ζώων, με έδρα την Άρτα. 

Β. Το Κέντρο Τεχνολογικής Έρευνας (ΚΤΕ) Ηπείρου 
και Ιονίων Νήσων είναι νομικό πρόσωπο ιδιωτικού δι¬ 
καίου (ΝΠΙΔ) και αυτοδιοικείται στα πλαίσια των άρ¬ 
θρων 11 και 12 παραγρ. 1 του Ν. 1771/1988, της κεί¬ 
μενης νομοθεσίας και του Εσωτερικού Κανονισμού 
του. 

Γ. Σκοπός του ΚΤΕ Ηπείρου και Ιονίων Νήσων είναι η 
προαγωγή της τεχνολογικής έρευνας, η εφαρμογή των 
επιστημονικών και τεχνολογικών πορισμάτων για την επί¬ 
λυση συγκεκριμένων προβλημάτων της παραγωγικής 
διαδικασίας, της κοινωνικής και οικονομικής ανάπτυξης 
της περιφέρειας του, η βελτίωση των μεθόδων και παρα¬ 
γωγικών διαδικασιών με τις οποίες εξυπηρετούνται ανά¬ 
γκες της περιφέρειας αυτής και κατ’ επέκταση της χώ¬ 
ρας, η ανάπτυξη εφαρμογών και προϊόντων, η παροχή 
υπηρεσιών, καθώς και η υποστήριξη βιομηχανικών- βιο¬ 
τεχνικών μονάδων. 

Όλες οι δραστηριότητες του ΚΤΕ εντάσσονται μέσα 
στο στρατηγικό σχεδίασμά του Ιδρύματος. 

Δ. Για την επίτευξη των πιο πάνω σκοπών το Κέντρο Τε¬ 
χνολογικής Έρευνας (ΚΤΕ) Ηπείρου και Ιονίων Νήσων: 

ί. Διατηρεί αμφίδρομη σχέση με τις παραγωγικές μονά¬ 
δες της περιοχής του και τους οργανωμένους κλάδους 
της οικονομίας της περιφέρειάς του. 

ϋ. Συνεργάζεται με το αντίστοιχο ΤΕΙ με το οποίο είναι 
συνδεδεμένο και προωθεί την ανάπτυξη σχέσεων με άλλα 
Ιδρύματα, Κέντρα Ερευνών, Ακαδημαϊκά Ερευνητικά Ιν¬ 
στιτούτα κ.λ.π. της χώρας ή του εξωτερικού και με Υπουρ¬ 
γεία ή άλλους φορείς του δημόσιου ή ιδιωτικού τομέα. 

ίΙΙ. Εκπονεί μελέτες και εκτελεί συγκεκριμένα τεχνολο¬ 
γικά προγράμματα κατά παραγγελία τρίτων ή σε συνερ¬ 
γασία με τρίτους ή άλλα προγράμματα που εμπίπτουν 
στους σκοπούςτου. 

ιν. Επιμελείται της οργάνωσης και της χρηματοδότησης 
ερευνητικών τεχνολογικών προγραμμάτων στην Ελλάδα 
και στο εξωτερικό, δημοσιεύσεων, εκδόσεων, σεμιναρίων 
και συνεδρίων. 

ν. Παράγει τεχνολογικά προϊόντα και παρέχει υπηρε¬ 
σίες σχετικές με τα ερευνητικά - τεχνολογικά του ενδια¬ 
φέροντα. 

νι. Αναπτύσσει οποιαδήποτε άλλη δραστηριότητα συ¬ 
ναφή με τους σκοπούς του. 

νϋ. Προωθεί τη μεταφορά προηγμένης τεχνολογίας και 
τεχνογνωσίας. 

Άρθρο 2 

1. Το ΚΤΕ Ηπείρου και Ιονίων Νήσων εποπτεύεται από 
τον Υπουργό Εθνικής Παιδείας και Θρησκευμάτων. 

2. Η εποπτεία του ΚΤΕ Ηπείρου και Ιονίων Νήσων από 
τον Υπουργό Εθνικής Παιδείας και Θρησκευμάτων περι¬ 
λαμβάνει οικονομικό και διαχειριστικό έλεγχο καθώς και 
διοικητικό έλεγχο σχετικά με τη νομιμότητα των πράξεων 
και ενεργειώντων οργάνων διοίκησης αυτού. 

3. Μέσα στους δύο (2) πρώτους μήνες κάθε έτους γίνε¬ 
ται ο ετήσιος τακτικός έλεγχος της οικονομικής διαχείρι¬ 
σης του ΚΤΕ Ηπείρου και Ιονίων Νήσων, όπως ειδικότερα 

ορίζεται στο άρθρο 9 του παρόντος. Οι δαπάνες ελέγχου 
βαρύνουν το ΚΤΕ Ηπείρου και Ιονίων Νήσων. 

Άρθρο 3 

1. Το Κέντρο Τεχνολογικής Έρευνας (ΚΤΕ) Ηπείρου και 
Ιονίων Νήσων διευθύνεται από το Διευθυντή, που διορίζε¬ 
ται με απόφαση του Υπουργού Εθνικής Παιδείας και Θρη¬ 
σκευμάτων από πίνακα με ονόματα τριών (3) υποψηφίων, 
τον οποίο υποβάλλει στον Υπουργό το Συμβούλιο του οι¬ 
κείου ΤΕΙ εντός 20 ημερών από την ημερομηνία που η θέ¬ 
ση του Διευθυντή μένει κενή. Αν η προθεσμία παρέλθει 
άπρακτη, ο Υπουργός διορίζει ελευθέρως τον Διευθυντή. 

Γιατο διορισμό του πρώτου Διευθυντή ως «ημερομηνία 
που η θέση του Διευθυντή μένει κενή», κατά τα ανωτέρω, 
νοείται η ημερομηνία δημοσίευσης του παρόντος διατάγ¬ 
ματος στην Εφημερίδα της Κυβερνήσεως. 

2. Η θητεία του Διευθυντή είναι τριετής και μπορεί να 
ανανεώνεται. 

3. Ο Διευθυντής είναι καθηγητής του ΤΕΙ Ηπείρου με 
αξιόλογο ερευνητικό έργο σε έναν ή περισσότερους από 
τους τομείς δραστηριότητας του ΚΤΕ ή/και εμπειρία στη 
διοίκηση της έρευνας. 

4. Στα καθήκοντα και στις αρμοδιότητες του Διευθυντή 
εκτός των όσων αναφέρονται σε άλλες διατάξεις του πα¬ 
ρόντος διατάγματος ή ανατίθενται σ’ αυτόν από τον Εσω¬ 
τερικό Κανονισμό του ΚΤΕ, περιλαμβάνονται ιδιαίτερα και 
τα ακόλουθα: 

α. Εποπτεύειτο ΚΤΕ και διευθύνει όλες τις υπηρεσίες του. 

β. Προεδρεύει και εισηγείται στις συνεδριάσεις του Επι¬ 
στημονικού Γνωμοδοτικού Συμβουλίου (ΕΓΣ). 

γ. Φροντίζει για την εκτέλεση των αποφάσεων του ΕΓΣ. 

δ. Εκπροσωπεί το ΚΤΕ στα δικαστήρια και στις κάθε 
μορφής σχέσεις του με τους τρίτους. 

ε. Ασκεί όλες τις άλλες αρμοδιότητες σχετικά με τη διοί¬ 
κηση του ΚΤΕ που δεν ανατίθενται σε άλλο όργανο από το 
παρόν διάταγμα ή από τον εσωτερικό κανονισμό του ΚΤΕ. 

5. Εκτός από τα διοικητικά του καθήκοντα ο Διευθυντής 
μπορεί να έχει και ενεργό ερευνητική δραστηριότητα. 

6. α. Με απόφαση του Υπουργού Εθνικής Παιδείας και 
Θρησκευμάτων, μετά από πρόταση του Διευθυντή, διορί¬ 
ζεται και Αναπληρωτής Διευθυντής του ΚΤΕ ο οποίος: 

ί. Αναπληρώνει τον Διευθυντή σε περίπτωση απουσίας 
ή κωλύματος του. 

II. Ασκεί άλλες αρμοδιότητες που του αναθέτει ο Διευ¬ 
θυντής για την υποβοήθηση του διοικητικού έργου του. 

β. Ως Αναπληρωτής Διευθυντής επιλέγεται ένα από τα 
μέλη του ΕΓΣ του ΚΤΕ. 

γ. Η διάρκεια της θητείας του Αναπληρωτή Διευθυντή 
είναι ετήσια και μπορεί να ανανεώνεται. Ο πρώτος Ανα¬ 
πληρωτής Διευθυντής διορίζεται εντός 60 ημερών από 
την συγκρότηση του πρώτου ΕΓΣ του ΚΤΕ. 

Άρθρο 4 

1. Στο ΚΤΕ λειτουργεί Επιστημονικό Γνωμοδοτικό Συμ¬ 
βούλιο (ΕΓΣ) το οποίο αποτελείται από το Διευθυντή του 
ΚΤΕ, από τους Προϊσταμένους των Ερευνητικών Τομέων 
Τεχνολογίας και από έναν ερευνητή - εκπρόσωπο από το 
Επιστημονικό Προσωπικό (ΕΠ) του οικείου ΤΕΙ. 

2. Το Επιστημονικό Γνωμοδοτικό Συμβούλιο έχει τις πα¬ 
ρακάτω αρμοδιότητες. 

α. Καταρτίζει, ανά διετία, το ερευνητικό και αναπτυξια¬ 
κό πρόγραμμα του ΚΤΕ, το οποίο υποβάλλει στον Υπουρ¬ 
γό Εθνικής Παιδείας και Θρησκευμάτων για έγκριση. 

β. Αποτιμά το ετήσιο ερευνητικό έργο του ΚΤΕ και υπο¬ 


βάλλει σχετική έκθεση στον Υπουργό Εθνικής Παιδείας 
και Θρησκευμάτων. 

γ. Εγκρίνει τον προϋπολογισμό, τον απολογισμό και τον 
ισολογισμό του ΚΤΕ. 

δ. Καταρτίζειτον εσωτερικό κανονισμό λειτουργίας του 
ΚΤΕ και τον υποβάλλει για έγκριση στον Υπουργό Εθνικής 
Παιδείας και θρησκευμάτων. 

ε. Έχει την οικονομική διαχείριση του ΚΤΕ και αποφασί¬ 
ζει περί διορισμού προσωπικού με σύμβαση εργασίας 
ιδιωτικού δικαίου ορισμένου χρόνου. 

3. Η θητεία των μελών του Επιστημονικού Γνωμοδοτι- 
κού Συμβουλίου είναι τριετής και μπορεί να ανανεώνεται. 

4. Σε κάθε Τομέα προΐσταται μέλος του ερευνητικού 
προσωπικού του Τομέα, κατηγορίας Κύριου Ερευνητή ή 
Επίκουρου Ερευνητή. 

5. Ο Προϊστάμενος κάθε τομέα διορίζεται με απόφαση 
του Διευθυντή του ΚΤΕ, ύστερα από πρόταση του Συμ¬ 
βουλίου του ΤΕΙ. 

6. Τα καθήκοντα του Προϊσταμένου κάθε τομέα είναι 
ανάλογα με αυτά του διευθυντή του ΚΤΕ, όσον αφορά τη 
λειτουργία του τομέα και αναλύονται ειδικότερα στον 
εσωτερικό κανονισμό. 

Άρθρο 5 

Το Προσωπικό του ΚΤΕ διακρίνεται σε ερευνητικό, τε¬ 
χνικό και διοικητικό - βοηθητικό. 

Α. Ερευνητικό προσωπικό 

α. Το ερευνητικό προσωπικό είναι εξειδικευμένο σε ένα 
ή περισσότερους τομείς δραστηριότητας του ΚΤΕ και 
εντάσσεται στις παρακάτω κατηγορίες : 

ί. Κύριου Ερευνητή: για την οποία απαιτείται ο ερευνη¬ 
τής να έχει ακαδημαϊκά προσόντα αντίστοιχα με αυτά του 
καθηγητή ΤΕΙ, συγγραφικό και τεχνολογικό έργο σε πε¬ 
ριοχές δραστηριότητας του ΚΤΕ και εμπειρία στην αυτο¬ 
δύναμη ανάπτυξη και υλοποίηση χρηματοδοτουμένων 
ερευνητικών έργων. 

Ιί. Επίκουρου Ερευνητή: για την οποία απαιτείται ο ερευ¬ 
νητής να έχει ακαδημαϊκά προσόντα αντίστοιχα με αυτά 
του επίκουρου καθηγητή ΤΕΙ και επιπλέον να έχει τεκμη¬ 
ριωμένη ικανότητα εκτέλεσης ερευνητικού ή και τεχνολο¬ 
γικού έργου. 

ΙίΙ. Συνεργάτη Ερευνητή: για την οποία απαιτείται ο ερευ¬ 
νητής να είναι πτυχιούχος ΑΕΙ ή ΤΕΙ της χώρας ή του εξω¬ 
τερικού, με τεκμηριωμένη ικανότητα για υπεύθυνη εκτέ¬ 
λεση μίας φάσης ή ενός τμήματος ερευνητικού έργου . 

ιν. Επισκέπτη Ερευνητή: που αντιστοιχεί σε μία από τις 
παραπάνω κατηγορίες ερευνητικού προσωπικού με τα 
αντίστοιχα προσόντα. Ο Επισκέπτης Ερευνητής μπορεί 
να είναι και αλλοδαπός. Η πρόσληψη και η σχέση εργα¬ 
σίας του Επισκέπτη Ερευνητή καθορίζονται κατά περί¬ 
πτωση με απόφαση του ΕΓΣ και σύμφωνα με τις κείμενες 
διατάξεις. 

β. Η πρόσληψη του ερευνητικού προσωπικού των κατη¬ 
γοριών ί, Η, III γίνεται με σύμβαση ιδιωτικού δικαίου ορι¬ 
σμένου χρόνου διάρκειας μέχρι τριών (3) ετών ύστερα 
από κρίση του ΕΓΣ, με δυνατότητα ανανέωσης, χωρίς 
προκήρυξη, μέχρι δύο (2) ακόμη έτη. 

γ. Η προκήρυξη για την πλήρωση των θέσεων ερευνητι¬ 
κού προσωπικού, στην οποία ορίζονται οι βαθμίδες των 
προς πλήρωση θέσεων, η διάρκεια της σύμβασης εργα¬ 
σίας και οποιοδήποτε άλλο απαραίτητο στοιχείο, γίνεται 
με απόφαση του ΕΓΣ, ύστερα από πρόταση του Προϊστα¬ 
μένου του αντίστοιχου Ερευνητικού Τομέα Τεχνολογίας 
και δημοσιεύεται δύο τουλάχιστον φορές σε δύο ήμερή- 

σιες εφημερίδες της Αθήνας, μία της Θεσσαλονίκης και 
σε μία εφημερίδα της έδρας του ΚΤΕ. 

δ. Μέχρι να συγκροτηθεί το ΕΓΣ η πρόσληψη μπορεί να 
γίνει με απόφαση του Διευθυντή ύστερα από γνώμη του 
Συμβουλίου του ΤΕΙ Ηπείρου, χωρίς προκήρυξη, με σύμ¬ 
βαση μέχρι δύο ετών. 

ε. Μέλη ΕΠ των ΤΕΙ και ΔΕΠ των ΑΕΙ μπορούν μετά από 
αίτησή τους να ενταχθούν στα μέλη του ερευνητικού προ¬ 
σωπικού του ΚΤΕ σύμφωνα με τις διατάξεις του άρθρου 
11 παράγραφοι 4 και 5 του Ν. 1771/1988. 

στ. Σε πρώτη εφαρμογή και μέχρι να συγκροτηθεί το 
ΕΓΣ, μέλη ΕΠ του οικείου ΤΕΙ μπορούν να ενταχθούν με¬ 
ρικώς ή ολικώς στα μέλη του ερευνητικού προσωπικού 
του ΚΤΕ μετά από γνώμη του Συμβουλίου του αντίστοιχου 
ΤΕΙ και απόφαση του Διευθυντού του ΚΤΕ. 

ζ. Για τα μέλη του ΕΠ των ΤΕΙ και ΔΕΠ των ΑΕΙ που συμ¬ 
μετέχουν σε ερευνητικά προγράμματα του Κέντρου ισχύ¬ 
ουν οι διατάξεις της παρ. 6 του άρθρου 2 του Ν. 
2188/1994 (ΑΊ8). 

Β. Τεχνικό και διοικητικό - βοηθητικό προσωπικό. 

α. Γ ια την εκτέλεση ειδικών επιστημονικών και τεχνικών 
εργασιών υποδομής και λειτουργίας του ΚΤΕ, την υπο¬ 
στήριξη της έρευνας και την στελέχωση διοικητικών και 
οικονομικών υπηρεσιών μπορεί ύστερα από προκήρυξη 
που δημοσιεύεται στις εφημερίδες της έδραςτου ΚΤΕ και 
απόφαση του ΕΓΣ να προσλαμβάνεται το απαραίτητο τε¬ 
χνικό, διοικητικό και βοηθητικό προσωπικό με σύμβαση 
εργασίας ιδιωτικού δικαίου ορισμένου χρόνου, που δεν 
μπορεί να μετατραπεί σε σύμβαση αορίστου χρόνου. Στη 
σύμβαση ορίζονται και οι καταβαλλόμενες μηνιαίες απο¬ 
δοχές, το ύψος των οποίων καθορίζεται κατά περίπτωση 
από το ΕΓΣ ύστερα από εισήγηση του Διευθυντή του ΚΤΕ. 

β. Γ ια το τεχνικό και διοικητικό - βοηθητικό προσωπικό 
του ΚΤΕ και σε ό,τι αφορά τις υποχρεώσεις, δικαιώματα, 
πειθαρχικό δίκαιο, λύση σύμβασης εργασίας και εν γένει 
θέματα που το αφορούν εφαρμόζονται οι οικείες διατά¬ 
ξεις του εσωτερικού κανονισμού. 

Άρθρο 6 

1. Οι πόροι του ΚΤΕ Ηπείρου και Ιονίων Νήσων προέρ¬ 
χονται από: 

α. Επιχορηγήσεις από τον τακτικό προϋπολογισμό και 
τον προϋπολογισμό Δημοσίων Επενδύσεων του Υπουρ¬ 
γείου Εθνικής Παιδείας και Θρησκευμάτων (ΥΠΕΠΘ) για 
την αρχική ή κατά περίπτωση κάλυψη εξόδων λειτουρ¬ 
γίας του και των δαπανών μόνιμης υποδομής σε εγκατα¬ 
στάσεις και εξοπλισμό. 

β. Επιχορηγήσεις από το Υπουργείο Βιομηχανίας, 
Ενέργειας και Τεχνολογίας ή και άλλα Υπουργεία με τους 
όρους, τις προϋποθέσεις και τις διαδικασίες που προβλέ- 
πονται στις εκάστοτε ισχύουσες διατάξεις. 

γ. Έσοδα από την εκτέλεση ερευνητικών έργων για λο¬ 
γαριασμό τρίτων (δημοσίων υπηρεσιών, διεθνών και μη 
οργανισμών, ΝΠΙΔ, ιδιωτών κ.λ.π.), τη διάθεση τεχνολογι¬ 
κών προϊόντων, την παροχή εξειδικευμένων υπηρεσιών 
καθώς και τυχόν συμμετοχή σε επιχειρήσεις του άρθρου 
3, παρ. 5του Ν. 1514/1985. 

δ. Ειδικές προσφορές και χρηματοδοτήσεις από δημό¬ 
σιες επιχειρήσεις, άλλους φορείς, ιδιωτικές επιχειρήσεις 
ή ιδιώτες, Ταμεία της Ευρωπαϊκής Ένωσης, άλλους Διε¬ 
θνείς Οργανισμούς κ.λ.π. 

ε. Έσοδα από την εκμετάλλευση διπλωμάτων ευρεσιτε¬ 
χνίας και γενικά αμοιβές από την εκμετάλλευση πνευματικής 
ιδιοκτησίας, τεχνογνωσίας, σημάτων, συμβουλών κ.λ.π. 


στ. Εισπράξεις από την εκμετάλλευση της περιουσίας 
του, στις οποίες περιλαμβάνονται και οι εισπράξεις από 
εκδόσεις, καθώς και από την παραχώρηση της χρήσης 
εξοπλισμού και αιθουσών συνεδρίων. 

ζ. Δωρεές, κληρονομιές, κληροδοσίες και άλλες παρο¬ 
χές τρίτων. 

η. Επιχορηγήσεις από άλλες πηγές. 

θ. Κάθε είδους δάνεια. 

2. Το ΚΤΕ απαλλάσσεται από την καταβολή δασμών, 
φόρων και τελών οποιασδήποτε φύσης για τα εισαγόμε- 
να από αυτό ερευνητικά όργανα, εξαρτήματάτους ή άλ¬ 
λα υλικά εξοπλισμού που είναι αναγκαία για την εκπλή¬ 
ρωση του προορισμού του, κατά το άρθρο 23 παρ. 4 του 
Ν. 1514/1985. 

Άρθρο 7 

1. Ταέσοδατου ΚΤΕ, από οποιαδήποτε πηγή και αν προ¬ 
έρχονται, κατατίθενται σε ιδιαίτερο λογαριασμό Τραπέ- 
ζης. Η ανάληψη, διάθεση ή πραγματοποίηση οποιοσδή¬ 
ποτε δαπάνης από το λογαριασμό αυτό γίνεται με ειδική 
έγγραφη εντολή του Διευθυντή του ΚΤΕ ή του αναπλη¬ 
ρωτή του σύμφωνα με τον εγκεκριμένο προϋπολογισμό. 

2. Οι προμήθειες αναλώσιμων ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού και βιβλίων ή η δωρεάν παραχώρηση στο αντί¬ 
στοιχο ΤΕΙ τέτοιων ειδών, όταν δεν είναι πλέον απαραίτη¬ 
τα στο ΚΤΕ, καθώς επίσης οι μισθώσεις ακινήτων, μετα¬ 
φορικών μέσων και εργαστηριακού ή μηχανικού 
εξοπλισμού και η εκτέλεση εργασιών που είναι αναγκαίες 
για την εκτέλεση των ερευνητικών προγραμμάτων, πραγ¬ 
ματοποιούνται με απόφαση του Διευθυντή ύστερα από ει¬ 
σήγηση του ΕΓΣ. Γ ια τα παραπάνω και για είδη μέχρι του 
ποσού των 5.000.000 δρχ. δεν απαιτείται υποχρεωτικά και 
εισήγηση του ΕΓΣ, εκτός αν πρόκειται για δωρεά στο ΤΕΙ 
Ηπείρου, οπότε χρειάζεται πάντοτε εισήγηση του ΕΓΣ. 

Άρθρο 8 

1.0 οικονομικός και διαχειριστικός έλεγχος του ΚΤΕ γί¬ 
νεται από δύο ορκωτούς λογιστές που ορίζονται με από¬ 
φαση του ΕΓΣ από πίνακα δέκα ορκωτών λογιστών, που 
καταρτίζεται από το Διοικητικό Συμβούλιο του Σώματος 
των Ορκωτών Λογιστών μετά από αίτηση του Διευθυντή 
του ΚΤΕ. Ο τακτικός έλεγχος της οικονομικής διαχείρι¬ 
σης του ΚΤΕ γίνεται κάθε χρόνο και οι δαπάνες του ελέγ¬ 
χου βαρύνουν το ΚΤΕ. 

2. Ο έλεγχος των δαπανών ενεργείται με βάση τα πρω¬ 
τότυπα δικαιολογητικά, δηλαδή τα σχετικά τιμολόγια και 
αποδείξεις των προμηθευτών ή τα δελτία παροχής υπηρε¬ 
σιών. 

3. Το διαχειριστικό έτος του ΚΤΕ συμπίπτει με το ημε¬ 
ρολογιακό έτος. Το πρώτο διαχειριστικό έτος αρχίζει την 
ημέρα της δημοσίευσης του παρόντος στην Εφημερίδα 
της Κυβερνήσεως. 

4. Οι Ορκωτοί Λογιστές που ασκούν τον τακτικό έλεγχο 
της οικονομικής διαχείρισης του ΚΤΕ υποβάλλουν μέχρι 
το τέλος Ιουνίου κάθε έτους έκθεση για τη διαχείριση και 
τον απολογισμό του διαχειριστικού έτους που έληξε. Οι 
εκθέσεις υποβάλλονται στον Υπουργό Εθνικής Παιδείας 
και Θρησκευμάτων, στο ΕΓΣ του ΚΤΕ, στον Διευθυντή 
του ΚΤΕ, στο Συμβούλιο οικείου ΤΕΙ καθώς και σε όλους 
τους φορείς που επιχορήγησαν με οποιοδήποτε τρόπο 
το ΚΤΕ, κατά το ελεγχόμενο χρονικό διάστημα. 

5. Ο Υπουργός Εθνικής Παιδείας και Θρησκευμάτων 
μπορεί να ζητήσει οποτεδήποτε έκτακτο έλεγχο της οι¬ 
κονομικής διαχείρισης του ΚΤΕ. 

Άρθρο 9 

Η εσωτερική διάρθρωση, τα θέματα του προσωπικού 
και κάθε άλλη λεπτομέρεια λειτουργίας του ΚΤΕ που δεν 
καλύπτεται από τις διατάξεις του παρόντος Διατάγματος 
καθορίζονται από τον εσωτερικό κανονισμό του ΚΤΕ, ο 
οποίος εκδίδεται με απόφαση του Υπουργού Εθνικής Παι¬ 
δείας και Θρησκευμάτων μετά από απόφαση του Επιστη¬ 
μονικού Γνωμοδοτικού Συμβουλίου του ΚΤΕ. Ανπαρέλθει 
άπρακτη η προθεσμία που τάσσει ο Υπουργός για την 
υποβολή πρότασης, ο εσωτερικός κανονισμός εκδίδεται 
και χωρίς την πρόταση αυτή. 

Άρθρο 10 

Σε περίπτωση διάλυσης του ΚΤΕ, η εκκαθάριση εκτελεί- 
ται από το ΥΠΕΠΘ σύμφωνα με τις ισχύουσες διατάξεις, 
ύστερα από απόφαση του Υπουργού Εθνικής Παιδείας και 
Θρησκευμάτων. Η περιουσία του Νομικού Προσώπου πε¬ 
ριέρχεται, με ίδια απόφαση, στο οικείο ΤΕΙ με το οποίο εί¬ 
ναι συνδεδεμένο το ΚΤΕ και σε φορείς του δημοσίου. 

Άρθρο 11 

Η ισχύς αυτού του Διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΦΙΛΙΠ. ΠΕΤΣΑΛΝΙΚΟΣ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 215 

Αξιολόγηση των μαθητών του Ενιαίου Εκκλησιαστικού 
Λυκείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παραγρ. 11 και 12του Ν. 
2525/1997 (ΦΕΚ 188 τ.Ά) όπως συμπληρώθηκαν με τις 
διατάξεις του άρθρου 1 του Ν. 2909/2001 (ΦΕΚ89τ.Α'). 

2. Τις διατάξεις του άρθρου 29του Ν. 1558/1985 όπως 
συμπληρώθηκαν με το άρθρο 27 του Ν. 2081/1992 (ΦΕΚ 
154 τ.Α') οι οποίες αντικαταστάθηκαν με το άρθρο 1 παρ. 
2του Ν. 2469/1997 (ΦΕΚ38 Ά). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη επιβάρυνση σε βά¬ 
ρος του κρατικού προϋπολογισμού. 

4. Την αριθμ. 3/2001 γνωμοδότηση του Εποπτικού Συμ¬ 
βουλίου Εκκλησιαστικής Εκπαίδευσης. 

5. Την αριθμ. 344/2001 γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Παιδείας και Θρησκευμάτων, αποφασίζουμε: 

Άρθρο 1 

Αντικαθιστούμε το άρθρο 3 του Π.Δ. 407/1998 (ΦΕΚ 287 
τ.Ά) ως ακολούθως: 

Χαρακτηρισμός διδασκόμενων μαθημάτων 
στο Ενιαίο Εκκλησιαστικό Λύκειο (Ε.Ε.Λ.). 

1. Τα μαθήματα της Α' τάξης του Ενιαίου Εκκλησιαστικού 
Λυκείου κατανέμονται σε τέσσερις (4) ομάδες ως εξής: 


α) Η ομάδα Α' περιλαμβάνει όλα τα μαθήματα Γενικής 
Παιδείας που εξετάζονται γραπτώς. 

β) Η ομάδα Β'περιλαμβάνει τα μαθήματα Επιλογής που 
εξετάζονται γραπτώς. 

γ) Η ομάδα Γ' περιλαμβάνει τα μαθήματα της Αισθητι¬ 
κής Αγωγής, της Φυσικής Αγωγής, των Εφαρμογών Πλη¬ 
ροφορικής, του Σχολικού Επαγγελματικού Προσανατολι¬ 
σμού, της Τεχνολογίας και της Βυζαντινής Μουσικής, τα 
οποία δεν εξετάζονται γραπτώς. 

δ) Η ομάδα Δ'περιλαμβάνει τα υποχρεωτικά μαθήματα 
ειδικότητας που εξετάζονται γραπτώς. 

2. Τα μαθήματα των Β' και Γτάξεωντου Ενιαίου Εκκλησια¬ 
στικού Λυκείου κατανέμονται σε πέντε (5) ομάδες ως εξής: 

α) Η ομάδα Α' περιλαμβάνει τα μαθήματα Γενικής Παι¬ 
δείας που εξετάζονται γραπτώς. 

β) Η ομάδα Β' περιλαμβάνει τα μαθήματα Θεωρητικής 
Κατεύθυνσης που εξετάζονται γραπτώς. 

γ) Η ομάδα Γ περιλαμβάνει τα μαθήματα Επιλογής, που 
εξετάζονται γραπτώς στις προαγωγικές και απολυτήριες 
εξετάσειςτου Ιουνίου και ο βαθμόςτους συνυπολογίζεται για 
την εξαγωγή του Γενικού Μέσου Όρου (Γ.Μ.Ο.) της τάξης. 

δ) Η ομάδα Δ' περιλαμβάνει τα μαθήματα της Φυσικής 
Αγωγής, Εφαρμογών Υπολογιστών, Εφαρμογών Λογισμι¬ 
κού και Πολυμέσων - Δικτύων και της Βυζαντινής Μουσι¬ 
κής, τα οποία δεν εξετάζονται γραπτώς. 

ε) Η ομάδα Ε'περιλαμβάνει τα υποχρεωτικά μαθήματα 
ειδικότητας και τα μαθήματα προαιρετικής επιλογής ειδι¬ 
κότητας, που εξετάζονται γραπτώς σε επίπεδο σχολικής 
μονάδας. 

3. Κατά τα λοιπά εφαρμόζονται οι αντίστοιχες διατάξεις 
που ισχύουν για την αξιολόγηση των μαθητών, τις προα- 
γωγικές και απολυτήριες εξετάσεις, τη βαθμολόγηση και 
διόρθωση των γραπτών δοκιμίων και τη δυνατότητα και 
διαδικασία πρόσβασης στην Τριτοβάθμια Εκπαίδευση 
των μαθητών του Ενιαίου Λυκείου. Επίσης για τη διενέρ¬ 
γεια των προαγωγικών και απολυτήριων εξετάσεων, τη 
βαθμολογική κλίμακα, τις περιόδους του διδακτικού 
έτους και τους κλάδους μαθημάτων ισχύουν οι διατάξεις 
που εφαρμόζονται κάθε φορά για το Ενιαίο Λύκειο. 

Άρθρο 2 

Αντικαθιστούμε τις διατάξεις του άρθρου 4 του Π.Δ. 
407/1998 (ΦΕΚ 287 τ.Ά) ως ακολούθως: 

Εξετάσεις υποχρεωτικών μαθημάτων ειδικότητας και 
θέματα εξετάσεωντου Ενιαίου Εκκλησιαστικού Λυκείου. 

1. Οι τελικές γραπτές προαγωγικές και απολυτήριες 
εξετάσεις στα υποχρεωτικά μαθήματα ειδικότητας και 
στα προαιρετικά μαθήματα επιλογής ειδικότητας του Ενι¬ 
αίου Εκκλησιαστικού Λυκείου διεξάγονται στα Λύκεια κα¬ 
τά το χρονικό διάστημα από 17 Μάΐου μέχρι 30 Ιουνίου κά¬ 
θε έτους. Οι ημερομηνίες διεξαγωγής των εξετάσεων κα¬ 
θορίζονται με απόφαση του συλλόγου διδασκόντων του 
οικείου Ενιαίου Εκκλησιαστικού Λυκείου. 

2. Τα θέματα προαγωγικών και απολυτηρίων εξετάσεων 
στα μαθήματα της προηγούμενης παραγράφου του Ενι¬ 
αίου Εκκλησιαστικού Λυκείου, καθορίζονται από τους εκ¬ 
παιδευτικούς λειτουργούς, που διδάσκουν το μάθημα σε 
κάθε τάξη Λυκείου, σε συνεργασία και τελική έγκριση από 
το διευθυντή του Λυκείου και είναι ίδια για όλα τα τμήμα¬ 
τα της αυτής τάξης. 

Άρθρο 3 

Εξαγωγή του βαθμού ετήσιας επίδοσης κατά μάθημα. 

1. Για όλες τις τάξεις του Ενιαίου Εκκλησιαστικού Λυ¬ 
κείου ο βαθμός ετήσιας επίδοσης του μαθητή σε κάθε μά- 

θημα Γενικής Παιδείας, Κατεύθυνσης, Ειδικότητας, Επι¬ 
λογής και Προαιρετικής Επιλογής, που εξετάζονται γρα- 
πτώς, είναι ο Μ.Ο. του ετήσιου προφορικού βαθμού, μετά 
την ενδεχόμενη προσαρμογή του, όπως προβλέπεται 
από τις ισχύουσες κάθε φορά διατάξεις για το Ενιαίο Λύ¬ 
κειο και τον αντίστοιχο βαθμό των γραπτών εξετάσεων 
του Ιουνίου και εκφράζεται ως δεκαδικός με προσέγγιση 
δεκάτου. 

2.0 βαθμός ετήσιας επίδοσης στα μαθήματα που αποτε¬ 
λούν κλάδους είναι Μ.Ο. των βαθμώντων μαθημάτων - κλά¬ 
δων, και γράφεται ως δεκαδικός με προσέγγιση δεκάτου. 

3. Για τα μαθήματα που δεν εξετάζονται γραπτώς, βαθ¬ 
μός ετήσιας επίδοσης είναι ο ετήσιος προφορικός βαθ¬ 
μός του μαθήματος. 

4. Σε περίπτωση που για οποιονδήποτε λόγο λείπει ένας 
από τους τετραμηνιαίους βαθμούς αναπληρώνεται από 
αυτόν που υπάρχει. 

Άρθρο 4 

Εξαγωγή του βαθμού προαγωγής ή απόλυσης 
(Γενικός Μέσος Όρος - Γ.Μ.Ο.) 

1. Σε όλες τις τάξεις του Ενιαίου Εκκλησιαστικού Λυκεί¬ 
ου ο Γενικός Μέσος όρος (Γ.Μ.Ο.) προκύπτει από το Μ.Ο. 
των βαθμών ετήσιας επίδοσης του μαθητή όλων των γρα¬ 
πτώς εξεταζομένων μαθημάτων Γ ενικής Παιδείας, Κατεύ¬ 
θυνσης, Ειδικότητας συμπεριλαμβανομένου και του μα¬ 
θήματος της Βυζαντινής Μουσικής, Επιλογής και Προαι¬ 
ρετικής Επιλογής και εκφράζεται με προσέγγιση δεκάτου. 

Ειδικά ο Μ.Ο. βαθμολογίας του μαθήματος Βυζαντινής 
Μουσικής, το οποίο εξετάζεται προφορικά, προκύπτει 
από τη βαθμολογία των δύο τετραμήνων και εκφράζεται 
με προσέγγιση δεκάτου. 

2. Για τα λοιπά μαθήματα τα οποία δεν εξετάζονται γρα¬ 
πτώς, ο βαθμός ετήσιας επίδοσης των μαθητών σε αυτά 
αναγράφεται στο Απολυτήριό τους ή στο οικείο αποδει¬ 
κτικό, καθώς και στα υπηρεσιακά βιβλία. 

Άρθρο 5 

Βαθμός απολυτηρίου Ενιαίου Εκκλησιαστικού Λυκείου 

1 ,α. Γιατην εξαγωγή του βαθμού του απολυτηρίου του 
Ενιαίου Εκκλησιαστικού Λυκείου ο Γ.Μ.Ο. της Β' τάξης 
πολλαπλασιάζεται επί τρία (3) και ο Γ.Μ.Ο. της Γ τάξης 
πολλαπλασιάζεται επί 7 . Τα δύο γινόμενα προστίθενται 
και το άθροισμα διαιρείται δια δέκα (10). Δηλαδή, αν Β εί¬ 
ναι ο βαθμός της Β' τάξης και Γ ο βαθμός της Γ τάξης, ο 
βαθμός Απολυτηρίου του Ενιαίου Εκκλησιαστικού Λυκεί¬ 
ου θα είναι3Β + 7Γ/10 και γράφεται ως δεκαδικός μεπρο- 
σέγγιση δεκάτου. 

β. Εάνο Γ.Μ.Ο.της Β'τάξης είναι ίσος ή μικρότερος του 
Γ.Μ.Ο. της Γ τάξης, ως βαθμός του Απολυτηρίου του Ενι¬ 
αίου Εκκλησιαστικού Λυκείου τίθεται ο Γ.Μ.Ο. της Γ τάξης. 

2. Στο Απολυτήριο του Ενιαίου Εκκλησιαστικού Λυκείου 
αναγράφονται εκτός από το γενικό βαθμό, η κατεύθυνση 
που παρακολούθησε ο μαθητής στην Γ τάξη, η αναλυτική 
γενική βαθμολογία στα μαθήματα της Γ'τάξης, καθώς και 
ο γενικός βαθμός προαγωγής της Β' τάξης του Ενιαίου 
Εκκλησιαστικού Λυκείου. 

3. Το Απολυτήριο του Ενιαίου Εκκλησιαστικού Λυκείου 
εκδίδεται μία (1) φορά και δεν αλλάζει. 

Άρθρο 6 

Προαγωγή, απόλυση και απόρριψη μαθητών του Ενιαίου 
Εκκλησιαστικού Λυκείου 

1 .α) Για την προαγωγή και απόλυση των μαθητών απαι¬ 
τείται γενικός μέσος όρος τουλάχιστον 9,5, ο οποίος υπο¬ 


λογίζεται στο εξής από το σύνολο των βαθμών των γρα¬ 
πτώς εξεταζομένων μαθημάτων, του τύπου Ενιαίου Λυ¬ 
κείου συνυπολογιζομένου και του προφορικού βαθμού 
αυτών των μαθημάτων, είτε αυτά εξετάζονται σε εθνικό 
επίπεδο, είτε σε επίπεδο σχολικής μονάδας. 

β) Για τα υποχρεωτικά μαθήματα ειδικότητας του άρ¬ 
θρου 2 παρ. 2 του Π.Δ. 407/98 (ΦΕΚ 287/τ. Α'), συμπερι¬ 
λαμβανομένου και του μαθήματος Βυζαντινής Μουσικής, 
η οποία εξετάζεται προφορικά, απαιτείται η συγκέντρωση 
Γ.Μ.Ο. βαθμολογίας 9, 5, ως προϋπόθεση προαγωγής 
απάτην Α' στη Β', απάτη Β' στη Γ'τάξη, όπως και για τη λή¬ 
ψη του Απολυτηρίου του Ενιαίου Εκκλησιαστικού Λυκείου. 

γ) Για την εξαγωγή του τελικού Γ.Μ.Ο. βαθμολογίας, 
για την προαγωγή και απόλυση των μαθητών, προστίθε¬ 
νται οι δύο Γ.Μ.Ο. των μαθημάτων που αναφέρονται στις 
περιπτώσεις α' και β' της παρούσης παραγράφου και το 
άθροισμά τους διαιρείται δια δύο (2). 

2. α. Σε περίπτωση μη προαγωγής ή απόλυσης του μα¬ 
θητή, σύμφωνα μετά οριζόμενα στην ανωτέρω παράγρα¬ 
φο, η διαφορά μεταξύ του βαθμού των γραπτών εξετάσε¬ 
ων Ιουνίου και του ετήσιου προφορικού βαθμού ορίζεται 
σε πέντε (5) μονάδες. Στο αποδεικτικό προαγωγής και στο 
απολυτήριο που χορηγείται στους μαθητές, οι οποίοι κά¬ 
νουν χρήση της ρύθμισης αυτής αναγράφονται οι αρχικοί 
βαθμοί των επιμέρους μαθημάτων και ο μέσος όρος που 
προέκυψε πριν από την προσαρμογή των πέντε (5) μονά¬ 
δων. Στο απολυτήριο, στο ατομικό δελτίο του μαθητή και 
στο μητρώο των μαθητών σημειώνεται ότι η προαγωγή ή η 
απόλυση έγινε με εφαρμογή της ως άνω ρύθμισης. 

β. Η παραπάνω διάταξη του εδαφίου α'της παρούσης 
παραγράφου εφαρμόζεται εφόσον το επιθυμεί ο μαθη¬ 
τής. Εάν ο μαθητής δεν επιθυμεί την εφαρμογή της διά¬ 
ταξης αυτής για την προαγωγή ή απόλυσή του, καταθέτει 
στο σχολείο σχετική δήλωση ο κηδεμόνας του ή ο ίδιος, 
εφόσον είναι ενήλικος, εντός πέντε (5) εργασίμων ημε¬ 
ρών απάτην ανάρτηση των αποτελεσμάτων των εξετάσε¬ 
ων με την οποία δηλώνει ότι αποδέχεται να επαναλάβει 
την τάξη, με την επιφύλαξη της παραγράφου 4 του παρό¬ 
ντος άρθρου για τους μαθητές της Γ' τάξης. 

3. Σε όλες τις υπόλοιπες περιπτώσεις ο μαθητής δεν 
προάγεται ή δεν απολύεται. 

4. Οι μαθητές που δενπροάγονται επαναλαμβάνουν την 
τάξη. Αν πρόκειται για μαθητές της Γ τάξης, αυτοί έχουν 
τις εξής δυνατότητες: 

α. Να επαναλάβουν τη φοίτηση στην Γ' τάξη και να επα- 
νεξετασθούν σε όλα τα μαθήματα ή 

β. Να προσέλθουν στις γραπτές εξετάσεις του Ιουνίου 
του επόμενου σχολικού έτους σε άλατα μαθήματα, χωρίς 
να φοιτήσουν στο Λύκειο. Στην περίπτωση αυτή παραμέ¬ 
νει αμετάβλητος ο βαθμός των τετραμήνων. 

Οι μαθητές αυτοί δηλώνουν την επιλογή τους με υπεύ¬ 
θυνη δήλωσητου Ν. 1599/1986 που καταθέτου ντο πρώτο 
ΙΟήμερο του Σεπτεμβρίου στη Διεύθυνση του Λυκείου 
στο οποίο φοιτούσαν. Αν αλλάξουν γνώμη μπορούν να 
ανακαλέσουν τη δήλωσή τους μέσα στο πρώτο δίμηνο 
του σχολικού έτους. 

Άρθρο 7 

Χαρακτηρισμός της φοίτησης και συνέπειες 
στην προαγωγή και απόλυση των μαθητών 

1. Η φοίτηση όλων των μαθητών των Ενιαίων Εκκλησια¬ 
στικών Λυκείων χαρακτηρίζεται με πράξη του Συλλόγου 
των διδασκόντων καθηγητών την ημέρα που λήγουν τα 
μαθήματα ως επαρκής ή ανεπαρκής, με βάση το σύνολο 

των απουσιών που σημειώθηκαν κατά τη διάρκεια του δι¬ 
δακτικού έτους, σε συνδυασμό με την ετήσια προφορική 
επίδοση σε όλα τα μαθήματα. 

2. Επαρκής χαρακτηρίζεται η φοίτηση στην περίπτωση 
κατά την οποία: 

α. Το σύνολο των απουσιώντου μαθητή, που σημειώθηκε 
κατά το λήγον διδακτικό έτος, δεν υπερβαίνει τις εξήντα 
(60), ανεξάρτητα από τους λόγους πραγματοποίησής τους. 

β. Το σύνολο των απουσιώντου μαθητή δεν υπερβαίνει 
τις εκατόν είκοσι τέσσερις (124), από τις οποίες οι πάνω 
από τις εξήντα (60) είναι δικαιολογημένες ή οφείλονται σε 
ασθένεια που βεβαιώνεται, σύμφωνα με το άρθρο 3 του 
παρόντος. Κατ’ εξαίρεση, ο Σύλλογος των Διδασκόντων 
κάθε Σχολειού με ειδική πράξη του χαρακτηρίζει ως επαρ¬ 
κή τη φοίτηση μαθητή που σημείωσε από εκατόν είκοσι 
πέντε έως εκατόν εβδομήντα τέσσερις (125 - 174) απου¬ 
σίες, υπό την προϋπόθεση ότι όλες οι απουσίες πάνω από 
τις εξήντα (60) είναι δικαιολογημένες και οφείλονται σε 
ασθένεια που βεβαιώνεται σύμφωνα με τα παραπάνω, και 
η επίδοσή του κρίνεται ιδιαίτερα ικανοποιητική. Ως ιδιαί¬ 
τερα ικανοποιητική κρίνεται στην προκειμένη περίπτωση 
η επίδοση του μαθητή όταν ο γενικός μέσος όρος της 
προφορικής βαθμολογίας (Γ.Μ.Ο.), όπως προκύπτει από 
το άθροισμα των Μ.Ο. των δύο τετραμηνιαίων βαθμών 
στο Λύκειο, διαιρούμενο με τον αριθμό των διδασκομέ- 
νων μαθημάτων, είναι τουλάχιστον δεκαπέντε (15) πλή¬ 
ρες και η διαγωγή του κοσμιωτάτη. 

γ. Συντρέχουν οι λόγοι που αναφέρονται στην παρ. 6 εδ. 
δτου άρθρου 1 του Π.Δ. 294/1980 (ΦΕΚ81 /Α'). 

3. Οι μαθητές, των οποίων η φοίτηση χαρακτηρίζεται 
επαρκής, προσέρχονται κανονικά στις προαγωγικές και 
απολυτήριες εξετάσεις του Ιουνίου. 

4. Ανεπαρκής χαρακτηρίζεται η φοίτηση μαθητή που 
σημείωσε πάνω από εξήντα (60) απουσίες και δεν εμπί¬ 
πτει σε καμία από τις περιπτώσεις που προαναφέρθηκαν. 

5. Οι μαθητές, των οποίων η φοίτηση χαρακτηρίζεται 
ανεπαρκής, είναι υποχρεωμένοι να επαναλάβουν τη φοί¬ 
τηση στην ίδια τάξη. 

Άρθρο 8 

Λυκειακή Επιτροπή Εξετάσεων (Λ.Ε.Ε.) 

Αντικαθίσταται το άρθρο 5 του Π.Δ. 407/1998 (ΦΕΚ287 
τ.Ά) ως ακολούθως: 

1. Σε κάθε Ενιαίο Εκκλησιαστικό Λύκειο που χρησιμο¬ 
ποιείται ως εξεταστικό κέντρο συγκροτείται Λυκειακή 
Επιτροπή Εξετάσεων (Λ.Ε.Ε.) αποτελούμενη από το διευ¬ 
θυντή του οικείου Λυκείου και δύο καθηγητές Δ.Ε. κατά 
προτίμηση από άλλο Λύκειο που ορίζονται από τον οικείο 
προϊστάμενο της Δ/νσης Δ.Ε. Μετηνίδια απόφαση ορίζο¬ 
νται ένας διοικητικός υπάλληλος ή καθηγητής Δ.Ε. ως 
γραμματέας, ένας βοηθός γραμματέας, δύο χειριστές 
του συστήματος λήψης των θεμάτων, ένας καθηγητής 
Δ.Ε. σύνδεσμος με τη Ν.Ε.Ε. που μπορεί να είναι ο βοηθός 
γραμματέα για την διακίνηση των γραπτών και των βαθ¬ 
μών προς και απάτην Ν.Ε.Ε. και μέχρι τρία άτομα βοηθη¬ 
τικό και υπηρετικό προσωπικό. Αν οι εξεταζόμενοι μαθη¬ 
τές είναι περισσότεροι από εξήντα και μέχρι εκατόν τριά¬ 
ντα μπορεί να ορίζεται και δεύτερος βοηθός γραμματέας 
και αν είναι περισσότεροι από εκατόν τριάντα και μέχρι 
εκατόν ογδόντα, τρίτος και αν είναι περισσότεροι από 
εκατόν ογδόντα, τέταρτος βοηθός γραμματέας. 

2. Έργο της Λ.Ε.Ε. είναι η διοργάνωση του εξεταστικού 
κέντρου, η εποπτεία για την ομαλή και αδιάβλητη διεξα¬ 
γωγή των εξετάσεων στο εξεταστικό κέντρο ευθύνης της, 


η κατανομή των επιτηρητών στις αίθουσες εξετάσεων με- 
ριμνώντας να μην είναι στην ίδια αίθουσα οι ίδιοι επιτηρη¬ 
τές όλες τις ημέρες των εξετάσεων αλλά να εναλλάσσο¬ 
νται κάθε ημέρα εξετάσεων, η αναπαραγωγή των θεμά¬ 
των σε φωτοαντίγραφα, ο έλεγχος της πιστής και 
ακριβούς αναπαραγωγής των θεμάτων και η διανομή 
τους στους εξεταζόμενους, η άμεση ενημέρωση της 
Ν.Ε.Ε. και της Κ.Ε.Ε. για οποιοδήποτε σοβαρό ζήτημα 
προκύψει στο εξεταστικό κέντρο, η εποπτεία και ο έλεγ¬ 
χος των επιτηρητών που δεν εκτελούν με την επιβεβλημέ¬ 
νη υπευθυνότητα τα καθήκοντά τους και γνωστοποίηση 
των παρατηρήσεών της στη Ν.Ε.Ε., η συγκέντρωση και 
αποστολή στην Ν.Ε.Ε. των γραπτών δοκιμίων, η αντιπα¬ 
ραβολή των βαθμών από την ειδική κατάσταση με τα αντί¬ 
στοιχα αποκόμματα των γραπτών δοκιμίων, και γενικά η 
λήψη των απαραίτητων μέτρων για την ομαλή και αδιά¬ 
βλητη διεξαγωγή των εξετάσεων. Για διευκόλυνση του 
έργου της λυκειακής επιτροπής τα τακτικά μέλη της 
απαλλάσσονται από τις εξωδιδακτικές εργασίες του σχο¬ 
λείου. Δεν απαλλάσσονται όμως από την βαθμολόγηση 
γραπτών δοκιμίων, εφόσον ορισθούν ως βαθμολογητές 
από τον Πρόεδρο Β.Κ. καθώς και των γραπτών δοκιμίων 
του μαθήματος της Α' τάξης που ενδεχόμενα διδάσκουν. 

Άρθρο 9 
Λοιπά θέματα 

1. Στο φάκελο επιδόσεων και δραστηριοτήτων κάθε μα¬ 
θητή είναι δυνατό να εντάσσεται και ποιοτική αξιολόγηση 
του μαθητή. Η ποιοτική αξιολόγηση αναφέρεται σε χαρα¬ 
κτηριστικά που έχουν αποκλειστικά και μόνο σχέση με τη 
δραστηριότητα του μαθητή στο πλαίσιο του σχολείου και 
τις μαθησιακές του δεξιότητες και αποσκοπεί στην πληρέ¬ 
στερη ενημέρωση του μαθητή και των γονέων του σε ζη¬ 
τήματα σχετικά με τα παραπάνω θέματα και τη συνολική 
γενικά επίδοση και εικόνα του στο σχολείο. Δεν αναφέρε- 
ται σε εκτιμήσεις ικανοτήτων που απαιτούν εξειδικευμέ- 
νες γνώσεις ή απαιτούν ειδικά μέσα εκτίμησης. Η ποιοτική 
αξιολόγηση μπορεί να γίνεται είτε με την απλή αναγραφή 
σχολίων από τον εκπαιδευτικό σε ειδικό λευκό έντυπο, εί¬ 
τε με τη συμπλήρωση ερωτηματολογίων περιγραφικής 
αξιολόγησης, τα οποία εκπονούνται σε επίπεδο σχολική 
μονάδας. Σχετικά υποδείγματα ερωτηματολογίων ποιοτι¬ 
κής αξιολόγησης αποστέλλονται στα σχολεία με ευθύνη 
του Υπουργείου Εθνικής Παιδείας και Θρησκευμάτων, 
ύστερα από εισήγηση του Παιδαγωγικού Ινστιτούτου. 

2. Στο φάκελο επιδόσεων και δραστηριοτήτων του μα¬ 
θητή μπορεί να περιλαμβάνονται και ερωτηματολόγια 
των μαθητών. Τα ερωτηματολόγια αυτοαξιολόγησης των 
μαθητών εκπονούνται σε επίπεδο σχολικής μονάδας με 
ευθύνη του συλλόγου των διδασκόντων και σε συνεργα¬ 
σία με τις Μαθητικές Κοινότητες, με βάση υποδείγματα, 
τα οποία αποστέλλονται στο σχολείο από το Υπουργείο 
Εθνικής Παιδείας και Θρησκευμάτων, ύστερα από εισή¬ 
γηση του Παιδαγωγικού Ινστιτούτου. 

3. α. Δεν μπορεί να συμμετέχει στην Κεντρική Επιτροπή 
Εξετάσεων, που προβλέπεται από το άρθρο 13 του Π.Δ. 
86/2001 (ΦΕΚ 73/Α'), σύζυγος μαθητή και γενικά όποιος 
έχει συγγένεια εξ αίματος ή εξ αγχιστείας μέχρι και του 
τρίτου βαθμού με εξεταζόμενο μαθητή. 

β. Δεν μπορεί να μετέχει στην Λυκειακή Επιτροπή ή 
στην οικεία ομάδα επιτηρητών σύζυγος μαθητή και γενι¬ 
κά όποιος έχει συγγένεια εξ αίματος ή εξ αγχιστείας μέ¬ 
χρι και του τρίτου βαθμού με μαθητή που εξετάζεται στο 
λύκειο αυτό. 

γ. Δεν μπορεί να μετέχει στην Επιτροπή Β.Κ. με οποιαδή¬ 
ποτε ιδιότητα ή ως βαθμολογητής - αναβαθμολογητής σε 
Β.Κ. σύζυγος μαθητή και γενικά όποιος έχει συγγένεια εξ αί¬ 
ματος ή εξ αγχιστείας μέχρι και του τρίτου βαθμού με μα¬ 
θητή τα γραπτά του οποίου βαθμολογούνται σ’ αυτό το Β.Κ. 

Άρθρο 10 

Μεταβατικές διατάξεις 

1. Ειδικά για το σχολικό έτος 2000-2001, οι μαθητές 
όλων των τάξεων Ενιαίου Εκκλησιαστικού Λυκείου που 
έχουν επιλέξει και δεύτερο μάθημα Επιλογής, θα εξετα- 
σθούν γραπτώς και στα δύο μαθήματα και θα υπολογισθεί 
ο βαθμός των μαθημάτων αυτών για την εξαγωγή του Γε¬ 
νικού Μέσου Όρου. 

2. Για τους μαθητές που φοίτησαν το σχολικό έτος 
1999-2000 στη Γ'τάξη Ενιαίου Λυκείου και δεν απέκτησαν 
απολυτήριο τίτλο το μάθημα «Αρχές Φιλοσοφίας» δεν 
εξετάζεται ούτε λαμβάνεται υπόψη για τον υπολογισμό 
του Γ.Μ.Ο. της τάξης αυτής από το σχολικό έτος 2000- 
2001 και εφεξής. 

3. Οι διατάξεις του εδαφίου β της παραγράφου 4 του 
άρθρου 6 μπορούν να εφαρμοστούν και για τους μαθητές 
της τελευταίας τάξης του Ενιαίου Εκκλησιαστικού Λυκεί¬ 
ου του σχολικού έτους 1999-2000 οι οποίοι δεν προήχθη- 
σαν. Οι υπαγόμενοι στις διατάξεις του παρόντος εδαφίου 
υποβάλλουν τη δήλωση της παραγράφου 3 του άρθρου 6 
στο Λύκειό τους, εντός της υπό του άρθρου 37 του Π.Δ. 
86/2001 (ΦΕΚ 73/τ.Ά) τασσομένης προθεσμίας. 

Άρθρο 11 

Καταργούμενες διατάξεις 

Καταργούνται οι διατάξεις των άρθρων 3, 4, 5 και 6 του 
Π.Δ. 407/1998 (ΦΕΚ 287/Ά) και κάθε άλλη διάταξη που 
ρυθμίζει με διαφορετικό τρόπο τα θέματα του παρόντος 
Π.Δ. παύει να ισχύει από τη δημοσίευσή του στην Εφημε¬ 
ρίδα της Κυβερνήσεως. Κατ’ εξαίρεση, διατηρούνται σε 
ισχύ οι προηγούμενες διατάξεις για τους μαθητές που 
φοίτησαν το έτος 1998-1999 στην Γ τάξη των παλαιού τύ¬ 
που Λυκείων. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται 
διαφορετικά στις επιμέρους διατάξεις του. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

-♦- ( 6 ) 

Κώδικας Νοσηλευτικής Δεοντολογίας. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 114 του Ν. 
2071/92 (ΦΕΚ 123/Α/92) «Εκσυγχρονισμός και Οργάνωση 
Συστήματος Υγείας». 

2. Τις διατάξεις του άρθρου 29 Ατού Ν. 1558/85 (ΦΕΚ 
137/Α/85) όπως προστέθηκε με το άρθρο 27 του Ν. 


2081/92 (ΦΕΚ 154/Α/92) και τροποποιήθηκε με το άρθρο 
1 παρ. 2 ατού Ν. 2469/97 (ΦΕΚ38/Α/97). 

3. Την αρ. 2850/18.4.2000 (ΦΕΚ 565/Β) απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο». 

4. Την αρ. απόφαση 15 της 139ης Ολομέλειας/2.4.98 
του Κεντρικού Συμβουλίου Υγείας. 

5. Το γεγονός ότι από τις διατάξεις παρόντος Π.Δ/τος 
δεν προκαλείται δαπάνη σε βάρος του Κρατικού Προϋ¬ 
πολογισμού. 

6. Την αριθ. 289/2001 Γνωμοδότηση του Συμβουλίου 
Επικράτειας, μετά από πρόταση του Υφυπουργού Υγείας 
και Πρόνοιας, αποφασίζουμε: 

Θεσπίζεται Κώδικας Νοσηλευτικής Δεοντολογίας ως 
εξής: 

Άρθρο 1 

Ο Νοσηλευτής οφείλει να αποτελεί υπόδειγμα έντιμου 
και άμεμπτου ατόμου σ’ όλες τις εκδηλώσεις της ζωής 
του και να προστατεύει την αξιοπρέπεια του νοσηλευτι¬ 
κού επαγγέλματος. 

Οφείλει γενικά να πράττει καθετί που επιβάλλει το κα- 
θήκοντου, σύμφωνα μετά σύγχρονα επιστημονικά δεδο¬ 
μένα, τις αρχές της ηθικής και της δεοντολογίας, τις δια¬ 
τάξεις του παρόντος κώδικα και τις διατάξεις που αφο¬ 
ρούν στην άσκηση του νοσηλευτικού επαγγέλματος. 

Άρθρο 2 

Πρωταρχική μέριμνα του νοσηλευτή κατά την παροχή 
των υπηρεσιών του είναι η κάλυψη των αναγκών του αν¬ 
θρώπου ως βιοψυχοκοινωνικής καιπνευματικής οντότητας. 

Με αποκλειστικό γνώμονα το συμφέρον του ασθενή, 
στα πλαίσια της πρόληψης, διάγνωσης, θεραπείας, απο¬ 
κατάστασης και ανακούφισης από τον πόνο, οφείλει ο νο¬ 
σηλευτής να χρησιμοποιεί το σύνολο των επιστημονικών 
και επαγγελματικών του γνώσεων και δεξιοτήτων και την 
εμπειρία του, διατηρώντας σε κάθε περίπτωση την επι¬ 
στημονική και επαγγελματική του ανεξαρτησία. 

Άρθρο 3 

Ιδιαίτερο καθήκον του νοσηλευτή αποτελεί η φροντίδα 
του ασθενή, με τη δημιουργία του κατάλληλου θεραπευ¬ 
τικού περιβάλλοντος ώστε ο ασθενής να απολαμβάνει τη 
μέγιστη δυνατή σωματική, ψυχική και πνευματική υγεία. 

Άρθρο 4 

Ο Νοσηλευτής πρέπει κατά την εκτέλεση των καθηκό¬ 
ντων του να απέχει από κάθε πράξη ή παράλειψη που εί¬ 
ναι δυνατόν να δημιουργήσει την υπόνοια ότι καταφεύγει 
σε παραπλάνηση ή εξαπάτηση των ασθενών, προσέλκυ¬ 
ση πελατείας, προσωπική διαφήμιση, συνεταιρισμό με 
άτομα που δεν ασκούντο επάγγελμα, συγκάλυψη ατόμων 
που ασκούν μη νόμιμα το επάγγελμα ή αθέμιτο ανταγωνι¬ 
σμό συναδέλφων. 

Άρθρο 5 

Ο Νοσηλευτής οφείλει απόλυτο σεβασμό στην προσω¬ 
πικότητα, την αξιοπρέπεια και την τιμή του ασθενή. Οφεί¬ 
λει να λαμβάνει κάθε μέτρο που προάγει, αλλά και να απέ¬ 
χει από κάθε ενέργεια που είναι δυνατό να θίξει το αίσθη¬ 
μα της προσωπικής ελευθερίας και την ελεύθερη 
βούληση του ασθενή. 

Άρθρο 6 

Ο Νοσηλευτής οφείλει να προσφέρει ισότιμα προς 
όλους τους ασθενείς την ίδια φροντίδα, επιμέλεια και 
αφοσίωση, ανεξάρτητα από τις θρησκευτικές, ιδεολογι- 

κές ή άλλες πεποιθήσεις τους, την κοινωνική και την οικο¬ 
νομική τους κατάσταση ή τη βαρύτητα της νόσου. 

Άρθρο 7 

Ο Νοσηλευτής οφείλει απεριόριστο σεβασμό στην αξία 
της ανθρώπινης ζωής, λαμβάνει κάθε μέτρο για τη διά¬ 
σωση ή διατήρηση της και απέχει από κάθε ενέργεια που 
είναι δυνατό να τη θέσει σε κίνδυνο. 

Άρθρο 8 

Ο Νοσηλευτής οφείλει να παρέχει τις υπηρεσίες του με 
αποκλειστικό γνώμονα το συμφέρον του ασθενή, στα 
πλαίσια και όρια των καθηκόντων του, σύμφωνα μετά δε¬ 
δομένατης νοσηλευτικής επιστήμης καιτις διατάξεις που 
αφορούν την άσκηση του επαγγέλματος, αποφεύγοντας 
οποιαδήποτε μη ενδεδειγμένη ή πειραματική διαγνωστι¬ 
κή ή θεραπευτική μέθοδο. 

Για το σκοπό αυτό, ο Νοσηλευτής οφείλει να ενημερώ¬ 
νεται και να βελτιώνει τις δεξιότητάς του στα πλαίσια της 
συνεχιζόμενης εκπαίδευσης. 

Άρθρο 9 

Ο Νοσηλευτής οφείλει να παρέχει τη συνδρομή του 
στον ασθενή με κάθε θεμιτό μέσο και να τον προστατεύει 
από οποιαδήποτε βλάβη ή κίνδυνο στο χώρο παροχής 
των υπηρεσιών του, δημιουργώντας ένα ασφαλές περι¬ 
βάλλον. 

Οφείλει επίσης να διαφυλάττει τα ατομικά δικαιώματα 
του ασθενή και να αποτρέπει με κάθε δυνατό μέσο οποια¬ 
δήποτε μορφή παραβίασης τους. 

Άρθρο 10 

Ο Νοσηλευτής, σεβόμενος την προσωπικότητα του 
ασθενή, πρέπει να παρέχει τη συνδρομή του για την ορθή 
ενημέρωση του ασθενή αναφορικά με την πρόγνωση, τη 
διάγνωση, τη θεραπεία, τους ενδεχόμενους κινδύνους 
και τα οφέλη, πριν από τη διενέργεια κάθε νοσηλευτικής 
ή ιατρικής πράξης. 

Άρθρο 11 

Ο Νοσηλευτής οφείλει απεριόριστο σεβασμό στην ιδιω¬ 
τική ζωή του ασθενή και απέχει από κάθε πράξη ή παρά¬ 
λειψη που είναι δυνατό να βλάψει τον απόρρητο χαρα¬ 
κτήρα των κάθε είδους πληροφοριών των οποίων λαμβά¬ 
νει γνώση κατά την άσκηση των καθηκόντων του . 

Άρθρο 12 

Ο Νοσηλευτής οφείλει να διατηρεί άριστες σχέσεις με 
τους συναδέλφους Νοσηλευτές, τους ιατρούς και το λοι¬ 
πό προσωπικό κατά την εκτέλεση των καθηκόντων του, 
παραμερίζοντας κάθε διαφορά με γνώμονα το συμφέρον 
του ασθενή και την εύρυθμη λειτουργία του φορέα παρο¬ 
χής υπηρεσιών. Οφείλει να σέβεται και να τιμά τους συ¬ 
ναδέλφους Νοσηλευτές κάθε βαθμίδος, εκπαίδευσης ή 
ειδίκευσης, τηρώντας την ιεραρχία. 

Άρθρο 13 

Ο Νοσηλευτής οφείλει να σέβεται και να συνεργάζεται 
αρμονικά μετους ιατρούς, ακολουθώντας με ακρίβειατις 
ιατρικές οδηγίες, διατηρώντας συγχρόνως την επιστημο¬ 
νική του ανεξαρτησία και την ιδιότητά του ως ισότιμου μέ¬ 
λους της θεραπευτικής ομάδας. 

Άρθρο 14 

Απαγορεύεται στο Νοσηλευτή να προβαίνει σε επικρί¬ 
σεις ή αποδοκιμασίες του έργου των συναδέλφων του, 
των ιατρών και του λοιπού προσωπικού. 


Άρθρο 15 

Ο Νοσηλευτής οφείλει ναπαρέχειτις υπηρεσίεςτου και 
τη συνδρομή του στις δημόσιες αρχές για την προαγωγή 
και διαφύλαξη της δημόσιας υγείας, τόσο στα πλαίσια της 
κοινοτικής νοσηλευτικής όσο και κατά την παροχή νοση¬ 
λευτικών υπηρεσιών γενικότερα, σύμφωνα μετους κανό¬ 
νες της επιστήμης και τις κείμενες διατάξεις. 

Άρθρο 16 

Ο Νοσηλευτής που ασχολείται με την έρευνα οφείλει να 
τηρεί τις γενικές αρχές ηθικής και δεοντολογίας κατά την 
διενέργεια κάθε επιδημιολογικής, κλινικής ή άλλης έρευ¬ 
νας, όπως αυτές ορίζονται στους διεθνείς κώδικες και 
διατυπώνονται ειδικότερα απάτην αρμόδια επιτροπή ηθι¬ 
κής και δεοντολογίας. Επίσης οφείλει να λαμβάνει ιδιαί¬ 
τερη μέριμνα για το σεβασμό των ατομικών δικαιωμάτων 
των ατόμων που συμμετέχουν με τη συναίνεσή τους σε 
επιστημονική έρευνα, για την επιστημονική ακρίβεια των 
αποτελεσμάτων της έρευνας και για την τήρηση του νο¬ 
σηλευτικού απορρήτου. 

Άρθρο 17 

Ο Νοσηλευτής δεν μπορεί να συνδυάζει την έρευνα με 
τις νοσηλευτικές φροντίδες, εκτός της περίπτωσης που 
αυτή η έρευνα μπορεί να προσφέρει διαγνωστικά ή θερα¬ 
πευτικά στον ασθενή. 

Άρθρο 18 

Η παροχή νοσηλευτικών φροντίδων απαιτεί, σ’ όλες τις 
περιστάσεις, το σεβασμό της ζωής, της αξιοπρέπειας και 
της ελεύθερης επιλογής του ασθενή. Σε περίπτωση ανία¬ 
της ασθένειας που βρίσκεται στο τελικό στάδιο μπορεί η 
νοσηλευτική φροντίδα να περιοριστεί στην ανακούφιση 
του φυσικού και ηθικού πόνου του ασθενή, παρέχοντάς 
του την κατάλληλη υποστήριξη και διατηρώντας κατά το 
δυνατό την ποιότητα της ζωής του. Αποτελεί υπέρτατο 
χρέος του νοσηλευτή να συμπαρίσταται στον ασθενή μέ¬ 
χρι το τέλος και να δρα με τρόπο, ώστε να του επιτρέπει 
τη διατήρηση της αξιοπρέπειας του. 

Άρθρο 19 

Ο Νοσηλευτής που μετέχει στη διαδικασία πιστοποίη¬ 
σης του θανάτου, κατά τα οριζόμενα στο άρθρο 12 του Ν. 
2737/1999 (ΑΊ74), παρέχει τη συνδρομή του στο ιατρικό 
έργο και λαμβάνει κάθε απαραίτητο μέτρο προκειμένου 
να διαπιστωθεί ότι τηρήθηκαν οι κείμενες διατάξεις. 

Άρθρο 20 

Ο Νοσηλευτής οφείλει να παρέχει στον ασθενή, μετά 
από αίτησή του, κάθε χρήσιμη πληροφορία στα θέματα 
της αναπαραγωγής στα πλαίσια των αρμοδιοτήτων του. 
Σύμφωνα με τη νοσηλευτική ηθική, ο νοσηλευτής εξαιτίας 
των προσωπικών του πεποιθήσεων έχει τη δυνατότητα 
αποχής από τη διαδικασία αναπαραγωγής ή διακοπής 
της κύησης. 

Άρθρο 21 

Υποχρεώσεις στα πλαίσια της Παιδιατρικής 
Νοσηλευτικής 

Η προσωπικότητα και η βούληση του παιδιού - ασθενή 
πρέπει να λαμβάνεται υπόψη στα πλαίσια της νοσηλευτι¬ 
κής φροντίδας και να επιδιώκεται η λήψη της συναίνεσης, 
ιδιαίτερα των εφήβων. 

Άρθρο 22 

Υποχρεώσεις στα πλαίσια της Ψυχιατρικής 
Νοσηλευτικής 

Ο Νοσηλευτής οφείλει τον απαραίτητο σεβασμό στην 

προσωπικότητα του ψυχιατρικού ασθενή λαμβάνοντας 
υπόψη τη βούληση του στις περιπτώσεις εκείνες που είναι 
σε θέση να την εκφράσει. 

Άρθρο 23 

Υποχρεώσεις στα πλαίσια της Κοινοτικής Νοσηλευτικής 

Ο Νοσηλευτής οφείλει στα πλαίσια της κοινοτικής νο¬ 
σηλευτικής να παρέχει τις διαγνωστικές, θεραπευτικές 
και υποστηρικτικές νοσηλευτικές υπηρεσίεςτου σε στενή 
συνεργασία με την ομάδα υγείας, το φορέα στα πλαίσια 
του οποίου γίνεται η παροχή, καθώς και τις δημόσιες αρ¬ 
χές για την προστασία της δημόσιας υγείας. 

Άρθρο 24 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 18 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ. ΘΑΝΟΣ 

-♦- 

(7) 

Σύσταση στο Πυροσβεστικό Σώμα δύο (2) θέσεων 
Αντιστράτηγων και άλλες ρυθμίσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντας υπόψη: 

1. Τις διατάξεις: 

α. Του άρθρου 11 παρ. 1 περ. γ', δ', ε'καιστ'καιπαρ. 7του 
Ν. 1481/1984 (Α' 152) «Οργανισμός Υπουργείου Δημόσιας 
Τάξης» (ΑΊ 52), όπως το άρθρο αυτό αντικαταστάθη κε με το 
άρθρο 1 παρ. 1 του Ν. 1590/1986 (Α'49). 

β. Του άρθρου 1 παρ. 2 του Ν.1590/1986 «Τροποποίηση 
διατάξεωντου Ν. 1481/1984 «Οργανισμός Υπουργείου Δη¬ 
μόσιας Τάξης και άλλες διατάξεις» (Α' 49). 

γ. Του άρθρου 28 παρ. 1 του Ν. 2800/2000 (Α' 41). 

δ. Του Π.Δ. 137/1986 «Συγκρότηση της Γενικής Γραμμα- 
τείας Δημόσιας Τάξης σε Υπουργείο Δημόσιας Τάξης» (Α' 
51). 

ε. Του άρθρου 29 Ατού Ν. 1558/1985 «Κυβέρνηση και Κυ¬ 
βερνητικά Όργανα» (Α' 137) όπως προστέθηκε με το άρθρο 
27 του Ν. 2081/1992 (Α' 154) και αντικαταστάθηκε με το άρ¬ 
θρο 1 παρ. 2 ατού Ν. 2469/1997 (Α'38). 

στ. Της 1039386/441 /Α 0006/21.4.2000 κοινής απόφασης 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β' 571). 

2. Το γεγονός ότι από τις διατάξεις του παρόντος διατάγ¬ 
ματος δεν θα προκληθεί δαπάνη σε βάρος του κρατικού 
προϋπολογισμού. 

3. Την 299 /2001 γνωμοδότηση του Συμβουλίου της Επι¬ 
κράτειας ύστερα από πρόταση του Υπουργού Δημόσιας 
Τάξης και του Υφυπουργού Οικονομικών, αποφασίζουμε: 

Άρθρο μόνο 

1. Συνιστώνται στο Πυροσβεστικό Σώμα στον κλάδο Γ ενι¬ 


κών Υπηρεσιών δύο (2) θέσεις Αντιστρατήγων του Πυρο¬ 
σβεστικού Σώματος, ως θέσεις Α' και Β' Υπηρχηγών αυτού 
και μιας (1) θέσης Υποστρατήγου. Για τη σύσταση των θέ¬ 
σεων αυτών καταργούνται τρεις (3) θέσεις Αρχιπυράρχων 
και μιας (1) θέσης Επιπυραγού Γενικών Υπηρεσιών αντί¬ 
στοιχα. 

2. Οι μέχρι την ισχύ των διατάξεωντου παρόντος διατάγ¬ 
ματος υπηρετούντες δύο (2) Υποστράτηγοι, Α' και Β' Υπαρ- 
χηγοί του Πυροσβεστικού Σώματος, από τη δημοσίευση 
του προάγονται αυτοδικαίως και καταλαμβάνουν τις συνι- 
στώμενες από την προηγούμενη παράγραφο θέσεις Αντι¬ 
στράτηγων Πυροσβεστικού Σώματος. 

3. Οιτρεις (3) Υποστράτηγοι Πυροσβεστικού Σώματος Γε¬ 
νικών Υπηρεσιών τοποθετούνται ως Διοικητές των Περιφε¬ 
ρειακών Διοικήσεων Πυροσβεστικών Υπηρεσιών Αττικής, 
Κεντρικής Μακεδονίας και Διευθυντή Αρχηγείουτου Πυρο¬ 
σβεστικού Σώματος αντίστοιχα. 

4. Υποστράτηγοι Γενικών Υπηρεσιώντου Πυροσβεστικού 
Σώματος, που δενδιανύουντοντελικό βαθμό εξέλιξήςτους 
και αποστρατεύονται για οποιαδήποτε αιτία εκτός της κρί¬ 
σης τους ως «Αποστρατευτέων», εφόσον έχουν πραγματι¬ 
κή υπηρεσία στο βαθμό τους έξι (6) μήνες, προάγονται στον 
επόμενο βαθμό εκτός οργανικών θέσεων, τιθέμενοι εκτός 
Υπηρεσίας και ύστερα από τριάντα (30) ημέρες αποστρα¬ 
τεύονται με το βαθμό στον οποίο προήχθησαν. 

5. Το άρθρο 37του Π.Δ. 305/1992 (Α' 152) αντικαθίσταται 
ως εξής: 

«Άρθρο 37 

Επιλογή Υποστρατήγων και Αντιστράτηγων - Υπαργηγών 
του Πυροσβεστικού Σώματος. 

1. Η επιλογή των Υποστρατήγων γίνεται από το αρμόδιο 
Συμβούλιο από τους Αρχιπυράρχους Γενικών Υπηρεσιών, 
ανεξάρτητα από το χρόνο παραμονής στο βαθμό τους. 

2. Η επιλογή των Αντιστρατήγων-Υπαργηγών γίνεται από 
το αρμόδιο Συμβούλιο από τους Αρχιπυράρχους και τους 
Υποστρατήγους Γενικών Υπηρεσιών ανεξάρτητα από το 
χρόνο παραμονής στο βαθμό τους. Εάν επιλεγεί Αρχιπύ- 
ραρχος προάγεται αμέσως στο βαθμό του Υποστρατήγου 
και μετά τριάντα (30) ημέρες παραμονής στο βαθμό αυτό, 
κατά τις οποίες ασκεί όλες τις αρμοδιότητες του Υπαρχη- 
γού, προάγεται στο βαθμό που επιλέγεται». 

6. Η παρ. 2 του άρθρου 38 του Π.Δ. 305/1992 (Α' 152), 
όπως τροποποιήθηκε με το άρθρο 2 παρ. 2 του Ν. 
2265/1994(Α' 209) αντικαθίσταται ως εξής: 

«2. Ο Αντιστράτηγος - Αρχηγός επιλέγεται από το Κ Υ. Σ. 
Ε. Α. μεταξύ των δύο Αντιστράτηγων-Υπαρχηγών Π.Σ. και 
των τριών Υποστρατήγων Π.Σ., ανεξάρτητα από το χρόνο 
παραμονής στο βαθμό τους». 

7. Όπου στις διατάξεις του Π.Δ. 305/1992 όπως τροπο¬ 
ποιήθηκε και ισχύει πληντου άρθρου 27, απαντάται η φρά¬ 
ση «Υπαρχηγός» νοείται εφεξής η φράση «Υποστράτηγοι» 
και προστίθεται και η φράση Υπαρχηγοί.» 

Το διάταγμα αυτό ισχύει από τη δημοσίευσή του στην 
Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 20 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




